text:
 31.5.2005
 DA
 Den Europæiske Unions Tidende
 L 137/26
 AFGØRELSE Nr. 1/2005 TRUFFET AF STABILISERINGS- OG ASSOCIERINGSRÅDET EU-KROATIEN
 den 26. april 2005
 om vedtagelse af sin forretningsorden samt forretningsordenen for Stabiliserings- og Associeringsudvalget
 (2005/404/EF)
 STABILISERINGS- OG ASSOCIERINGSRÅDET HAR —
 under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien (i det følgende benævnt »Kroatien«) på den anden side, særlig artikel 110 og 111, og
 ud fra følgende betragtning:
 Aftalen trådte i kraft den 1. februar 2005 —
 TRUFFET FØLGENDE AFGØRELSE:
 Artikel 1
 Formandskab
 Formandskabet for Stabiliserings- og Associeringsrådet udøves på skift for 12 måneder ad gangen af en repræsentant for Rådet for Den Europæiske Union på Fællesskabets og dets medlemsstaters vegne og en repræsentant for Kroatiens regering. Første periode begynder på datoen for Stabiliserings- og Associeringsrådets første møde og slutter den 31. december 2005.
 Artikel 2
 Møder
 Stabiliserings- og Associeringsrådet træder sammen på ministerplan en gang om året. Der kan afholdes særlige møder i Stabiliserings- og Associeringsrådet på anmodning af en af parterne, hvis begge parter er enige herom.
 Medmindre parterne træffer anden afgørelse, holdes alle Stabiliserings- og Associeringsrådets møder på det sædvanlige sted for Rådet for Den Europæiske Unions møder på datoer, som begge parter er enige om.
 Indkaldelse til møder i Stabiliserings- og Associeringsrådet foretages af Stabiliserings- og Associeringsrådets sekretærer i fællesskab efter aftale med formanden.
 Artikel 3
 Repræsentation
 Medlemmer af Stabiliserings- og Associeringsrådet, som er forhindret i at deltage i et møde, kan lade sig repræsentere. Hvis et medlem ønsker at lade sig repræsentere på et møde, meddeler han forud for det pågældende møde formanden navnet på den person, der vil repræsentere ham.
 Den, der repræsenterer et medlem af Stabiliserings- og Associeringsrådet, udøver alle dette medlems rettigheder.
 Artikel 4
 Delegationer
 Medlemmerne af Stabiliserings- og Associeringsrådet kan ledsages af embedsmænd.
 Formanden underrettes forud for hvert møde om den planlagte sammensætning af parternes delegationer.
 En repræsentant for Den Europæiske Investeringsbank deltager i Stabiliserings- og Associeringsrådets møder som observatør, når der er spørgsmål på dagsordenen, som vedrører banken.
 Stabiliserings- og Associeringsrådet kan indbyde ikke-medlemmer til at deltage i møderne for at give oplysninger om særlige spørgsmål.
 Artikel 5
 Sekretariat
 En tjenestemand i Generalsekretariatet for Rådet for Den Europæiske Union og en embedsmand ved Kroatiens mission i Bruxelles fungerer sammen som sekretærer for Stabiliserings- og Associeringsrådet.
 Artikel 6
 Korrespondance
 Korrespondance til Stabiliserings- og Associeringsrådet stiles til formanden for Stabiliserings- og Associeringsrådet på adressen for Generalsekretariatet for Rådet for Den Europæiske Union.
 De to sekretærer sørger for, at den videresendes til Stabiliserings- og Associeringsrådets formand og om nødvendigt rundsendes til de øvrige medlemmer af Stabiliserings- og Associeringsrådet. Den rundsendte korrespondance sendes til Kommissionens Generalsekretariat, medlemsstaternes faste repræsentationer og Kroatiens mission i Bruxelles.
 Meddelelser fra Stabiliserings- og Associeringsrådets formand sendes af de to sekretærer til adressaterne og rundsendes om nødvendigt til de øvrige medlemmer af Stabiliserings- og Associeringsrådet på de adresser, der er angivet ovenfor.
 Artikel 7
 Offentlighed
 Møderne i Stabiliserings- og Associeringsrådet er ikke offentlige, medmindre der træffes anden afgørelse.
 Artikel 8


text:
Dagsorden for møderne
 1. Formanden udarbejder en foreløbig dagsorden for hvert møde. Den udsendes senest 15 dage før mødet af Stabiliserings- og Associeringsrådets sekretærer til de adressater, der er nævnt i artikel 6.
 Den foreløbige dagsorden skal indeholde de emner, som formanden senest 21 dage før mødet har modtaget anmodning om at få optaget på dagsordenen; dog optages emner ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen.
 Dagsordenen vedtages af Stabiliserings- og Associeringsrådet ved hvert mødes begyndelse.
 Emner, som ikke er på den foreløbige dagsorden, kan optages på dagsordenen, hvis begge parter er enige herom.
 2. Formanden kan efter aftale med de to parter afkorte de i stk. 1 omhandlede tidsfrister for at tage hensyn til de særlige omstændigheder i en sag.
 Artikel 9
 Protokol
 De to sekretærer udarbejder et udkast til protokol for hvert møde.
 For hvert punkt på dagsordenen indeholder protokollen sædvanligvis oplysninger om:
 —
 dokumenter, der er forelagt Stabiliserings- og Associeringsrådet
 —
 erklæringer, som et medlem af Stabiliserings- og Associeringsrådet har anmodet om at få optaget i protokollen
 —
 afgørelser, henstillinger, erklæringer og konklusioner, der vedtages på mødet.
 Udkastet til protokol forelægges Stabiliserings- og Associeringsrådet til godkendelse. Den godkendte protokol undertegnes af formanden og de to sekretærer. Protokollen arkiveres i Generalsekretariatet for Rådet for Den Europæiske Union, der fungerer som depositar for associeringens dokumenter. En bekræftet genpart sendes til hver af de i artikel 6 nævnte adressater.
 Artikel 10
 Afgørelser og henstillinger
 1. Stabiliserings- og Associeringsrådet træffer afgørelser og vedtager henstillinger ved fælles overenskomst mellem parterne. I perioden mellem møderne kan Stabiliserings- og Associeringsrådet træffe afgørelser eller vedtage henstillinger ved skriftlig procedure, hvis begge parter er enige herom.
 2. Stabiliserings- og Associeringsrådets afgørelser og henstillinger i henhold til aftalens artikel 112 benævnes henholdsvis »afgørelse« og »henstilling« efterfulgt af et løbenummer, datoen for vedtagelsen og af en angivelse af deres emne.
 Stabiliserings- og Associeringsrådets afgørelser og henstillinger undertegnes af formanden, og ægtheden bekræftes af de to sekretærer.
 Afgørelserne og henstillingerne sendes til hver af de i artikel 6 nævnte adressater.
 Hver part kan beslutte at offentliggøre Stabiliserings- og Associeringsrådets afgørelser og henstillinger i deres respektive officielle tidende.
 Artikel 11
 Sprog
 Stabiliserings- og Associeringsrådets officielle sprog er de to parters officielle sprog.
 Medmindre der træffes anden afgørelse, foregår Stabiliserings- og Associeringsrådets forhandlinger på grundlag af dokumenter, der er udarbejdet på disse sprog.
 Artikel 12
 Udgifter
 Fællesskabet og Kroatien afholder hver især de udgifter, der opstår som følge af deres deltagelse i Stabiliserings- og Associeringsrådets møder, såvel udgifter til personale, rejser og underhold som til postforsendelser og telekommunikation.
 Alle udgifter til tolkning ved møderne og til oversættelse og reproduktion af dokumenter afholdes af Fællesskabet bortset fra udgifter til tolkning eller oversættelse til eller fra Kroatiens officielle sprog, som afholdes af dette land.
 Andre udgifter i forbindelse med tilrettelæggelsen af møder afholdes af den part, der er vært for mødet.
 Artikel 13
 Stabiliserings- og Associeringsudvalg
 1. Der oprettes herved et Stabiliserings- og Associeringsudvalg, som skal bistå Stabiliserings- og Associeringsrådet ved udførelsen

type: contracts

jurisdiction: EU


text:
af dets opgaver. Udvalget består af repræsentanter for Rådet for Den Europæiske Union og repræsentanter for Kommissionen for De Europæiske Fællesskaber på den ene side og af repræsentanter for Kroatiens regering på den anden side, normalt på højt embedsmandsplan.
 2. Stabiliserings- og Associeringsudvalget forbereder Stabiliserings- og Associeringsrådets møder og forhandlinger, gennemfører i givet fald Stabiliserings- og Associeringsrådets afgørelser og sørger generelt for, at der er kontinuitet i associeringsforholdet, og at Stabiliserings- og Associeringsaftalen fungerer efter hensigten. Det behandler spørgsmål af enhver art, som forelægges for det af Stabiliserings- og Associeringsrådet, samt ethvert andet spørgsmål, som måtte opstå i forbindelse med den daglige gennemførelse af stabiliserings- og associeringsaftalen. Det forelægger Stabiliserings- og Associeringsrådet forslag eller udkast til de afgørelser/henstillinger, der skal vedtages.
 3. I de tilfælde, hvor der i Stabiliserings- og Associeringsaftalen er henvist til en forpligtelse til eller en mulighed for konsultation, kan en sådan konsultation finde sted i Stabiliserings- og Associeringsudvalget. Konsultationen kan fortsætte i Stabiliserings- og Associeringsrådet, hvis de to parter er enige herom.
 4. Stabiliserings- og Associeringsudvalgets forretningsorden er knyttet som bilag til denne afgørelse.
 Udfærdiget i Luxembourg, den 26. april 2005.
 På vegne af Stabiliserings- og Associeringsudvalget
 J. ASSELBORN
 Formand
 BILAG
 Forretningsorden for Stabiliserings- og Associeringsudvalget
 Artikel 1
 Formandskab
 Formandskabet for Stabiliserings- og Associeringsudvalget udøves på skift for 12 måneder ad gangen af en repræsentant for Europa-Kommissionen på Fællesskabets og dets medlemsstaters vegne og en repræsentant for Kroatiens regering. Første periode begynder på datoen for Stabiliserings- og Associeringsrådets første møde og slutter den 31. december 2005.
 Artikel 2
 Møder
 Stabiliserings- og Associeringsudvalget holder møde, når omstændighederne kræver det, og med begge parters samtykke.
 Parterne aftaler i fællesskab, hvor og hvornår de enkelte møder i Stabiliserings- og Associeringsudvalget skal afholdes.
 Indkaldelse til møder i Stabiliserings- og Associeringsudvalget foretages af formanden.
 Artikel 3
 Delegationer
 Formanden underrettes forud for hvert møde om den planlagte sammensætning af parternes delegationer.
 Artikel 4
 Sekretariat
 En tjenestemand i Europa-Kommissionen og en embedsmand fra Kroatiens regering fungerer sammen som sekretærer for Stabiliserings- og Associeringsudvalget.
 Alle meddelelser til og fra formanden for Stabiliserings- og Associeringsudvalget i henhold til denne afgørelse sendes til sekretærerne for Stabiliserings- og Associeringsudvalget og til sekretærerne og formanden for Stabiliserings- og Associeringsrådet.
 Artikel 5
 Offentlighed
 Møderne i Stabiliserings- og Associeringsudvalget er ikke offentlige, medmindre der træffes anden bestemmelse.
 Artikel 6
 Dagsorden for møderne
 1. Formanden udarbejder en foreløbig dagsorden for hvert møde. Stabiliserings- og Associeringsudvalgets sekretærer sender denne til de adressater, der er nævnt i artikel 4, senest 15 dage inden mødets begyndelse.
 Den foreløbige dagsorden skal indeholde de emner, som formanden senest 21 dage før mødet har modtaget anmodning om at få optaget på dagsordenen; dog optages emnet ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen.
 Stabiliserings- og Associeringsudvalget kan anmode eksperter om at deltage i møderne for at give oplysninger om særlige spørgsmål.
 Dagsordenen vedtages af Stabiliserings- og Associeringsudvalget ved hvert mødes begyndelse. Emner, som ikke er på den foreløbige dagsorden, kan optages på dagsordenen, hvis de to parter


text:
er enige herom.
 2. Formanden kan efter aftale med de to parter afkorte de i stk. 1 nævnte tidsfrister for at tage hensyn til de særlige omstændigheder i en sag.
 Artikel 7
 Protokol
 Der udarbejdes en protokol for hvert enkelt møde, som bygger på formandens sammendrag af de konklusioner, Stabiliserings- og Associeringsudvalget er nået frem til.
 Når protokollen er godkendt af Stabiliserings- og Associeringsudvalget, undertegnes den af formanden og sekretærerne og arkiveres af begge parter. En genpart af protokollen sendes til hver af de i artikel 4 nævnte adressater.
 Artikel 8
 Afgørelser og henstillinger
 I de særlige tilfælde, hvor Stabiliserings- og Associeringsrådet i henhold til stabiliserings- og associeringsaftalens artikel 114 har bemyndiget Stabiliserings- og Associeringsudvalget til at træffe afgørelser eller fremsætte henstillinger, benævnes disse retsakter henholdsvis »afgørelse« og »henstilling«, efterfulgt af et løbenummer, datoen for vedtagelsen og en angivelse af emnet. Der træffes afgørelser og vedtages henstillinger ved fælles overenskomst mellem parterne.
 Stabiliserings- og Associeringsudvalgets afgørelser og henstillinger undertegnes af formanden, ægtheden bekræftes af de to sekretærer og sendes til de adressater, der er nævnt i artikel 4 i dette bilag.
 Hver part kan beslutte at offentliggøre Stabiliserings- og Associeringsudvalgets afgørelser og henstillinger i deres respektive officielle tidende.
 Artikel 9
 Udgifter
 Fællesskabet og Kroatien afholder hver især de udgifter, der opstår som følge af deres deltagelse i Stabiliserings- og Associeringsudvalgets møder, såvel udgifter til personale, rejser og underhold som til postforsendelser og telekommunikation.
 Alle udgifter til tolkning ved møderne og til oversættelse og reproduktion af dokumenter afholdes af Fællesskabet bortset fra udgifter til tolkning eller oversættelse til eller fra Kroatiens officielle sprog, som afholdes af dette land. Andre udgifter i forbindelse med tilrettelæggelsen af møder afholdes af den part, der er vært for mødet.
 Artikel 10
 Underudvalg og særlige grupper
 Stabiliserings- og Associeringsudvalget kan nedsætte underudvalg eller særlige arbejdsgrupper, der arbejder under Stabiliserings- og Associeringsudvalget, og aflægger rapport til dette udvalg efter hvert af deres møder. Stabiliserings- og Associeringsudvalget kan beslutte at opløse eksisterende underudvalg eller grupper, fastsætte eller ændre deres kommissorium eller nedsætte nye underudvalg eller grupper til at bistå det i udførelsen af sine opgaver. Disse underudvalg og grupper har ikke beslutningsbeføjelser.


text:
 13.12.2012
 DA
 Den Europæiske Unions Tidende
 L 341/22
 DET BLANDEDE EØS-UDVALGS AFGØRELSE
 Nr. 170/2012
 af 28. september 2012
 om ændring af bilag XI (Elektronisk kommunikation, audiovisuelle tjenester og informationssamfundet) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Kommissionens afgørelse 2009/978/EU af 16. december 2009 om ændring af afgørelse 2002/622/EF om nedsættelse af en frekvenspolitikgruppe (1) skal indarbejdes i EØS-aftalen.
 (2)
 Bilag XI til EØS-aftalen bør derfor ændres i overensstemmelse hermed —
 VEDTAGET DENNE AFGØRELSE:
 Artikel 1
 Følgende indsættes under punkt 5ch (Kommissionens afgørelse 2002/622/EF) i bilag XI til EØS-aftalen:
 », som ændret ved:
 —
 32009 D 0978: Kommissionens afgørelse 2009/978/EU af 16. december 2009 (EUT L 336 af 18.12.2009, s. 50).«
 Artikel 2
 Den islandske og den norske udgave af afgørelse 2009/978/EU, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 29. september 2012, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (2).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 28. september 2012.
 På Det Blandede EØS-udvalgs vegne
 Atle LEIKVOLL
 Formand
 (1) EUT L 336 af 18.12.2009, s. 50.
 (2) Ingen forfatningsmæssige krav angivet.


text:
 12.12.2006
 DA
 Den Europæiske Unions Tidende
 L 350/10
 AFGØRELSE Nr. 4/2006 TRUFFET AF AVS-EF-AMBASSADØRUDVALGET
 den 27. september 2006
 om vedtægterne og forretningsordenen for Det Tekniske Center for Samarbejde på Landbrugsområdet og i Landdistrikterne (TCL)
 (2006/878/EF)
 AVS-EF-AMBASSADØRUDVALGET HAR —
 under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1) (i det følgende benævnt »aftalen«), særlig artikel 3, stk. 4, i bilag III,
 under henvisning til den interne aftale af 18. september 2000 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til aftalen, og partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse (2), og
 ud fra følgende betragtninger:
 (1)
 I henhold til artikel 3, stk. 4, i bilag III til Cotonou-aftalen fastlægger Ambassadørudvalget efter undertegnelsen af denne aftale vedtægterne og forretningsordenen for Det Tekniske Center for Samarbejde på Landbrugsområdet og i Landdistrikterne (i det følgende benævnt »centret«), herunder dets tilsynsorganer. Der bør nedsættes en bestyrelse, der er centrets tilsynsorgan i henhold til artikel 3, stk. 4, litra a), i bilag III til aftalen.
 (2)
 I henhold til artikel 1, stk. 2, i protokol nr. 2 til aftalen om privilegier og immuniteter finder denne protokol anvendelse på centrets personale —
 TRUFFET FØLGENDE AFGØRELSE:
 Artikel 1
 1. Centret har status som juridisk person og nyder i hver stat, der er part i aftalen, den mest vidtgående rets- og handleevne, der tillægges juridiske personer af samme art.
 2. Centrets personale nyder de sædvanlige privilegier, immuniteter og faciliteter, der er fastsat i protokol nr. 2 om privilegier og immuniteter og nævnt i erklæring VI og VII, der er knyttet til aftalen.
 3. Centret arbejder ikke med gevinst for øje.
 4. Centrets hovedsæde placeres midlertidigt i Wageningen, Nederlandene, med et lokalkontor i Bruxelles.
 Artikel 2
 Centrets opgaver og formål er fastlagt i artikel 3, stk. 1, 2 og 3, i bilag III til aftalen.
 Centret fastlægger enkeltmålene i et overordnet strategidokument.
 Artikel 3
 1. Ambassadørudvalget er tilsynsmyndighed for centret i overensstemmelse med artikel 3, stk. 4 og 5, i bilag III til aftalen.
 2. Der nedsættes en bestyrelse i overensstemmelse med denne afgørelses artikel 4.
 3. Centrets aktiviteter gennemføres i snævert samarbejde med de institutioner og andre organer, der er omhandlet i aftalen eller i de dertil knyttede erklæringer. Centret gør om nødvendigt brug af regionale og internationale institutioner, navnlig dem, der er beliggende i Fællesskabet og AVS-staterne, og som beskæftiger sig med spørgsmål vedrørende udviklingen af landbrug og landdistrikter.
 4. Centrets virksomhed evalueres med mellemrum på initiativ af bestyrelsen.
 Artikel 4
 1. Der nedsættes en bestyrelse til at støtte, overvåge og kontrollere de tekniske, administrative og finansielle aspekter af al centrets virksomhed.
 2. Bestyrelsen


text:
består på et paritært grundlag af seks medlemmer, der udnævnes på grund af deres personlige og faglige kvalifikationer inden for udvikling af landbrug og landdistrikter og/eller informations- og kommunikationspolitik, videnskab, forvaltning og teknologi. De udfører deres opgaver uafhængigt, anmoder ikke om og modtager ikke instrukser fra tredjemand og handler udelukkende personligt i centrets interesse.
 3. Bestyrelsesmedlemmerne skal være statsborgere i de stater, der er part i aftalen, og de udvælges af de berørte parter på basis af de krævede kvalifikationer. Deres udnævnelse bekræftes af Ambassadørudvalget. De seks medlemmer udnævnes af Ambassadørudvalget for en periode på højst fem år, idet der foretages en midtvejsrevision af situationen.
 4. En repræsentant for Kommissionen, en repræsentant for Generalsekretariatet for Rådet for Den Europæiske Union og en repræsentant for AVS-sekretariatet deltager i bestyrelsens arbejde som observatører.
 5. Bestyrelsens medlemmer vælger i henhold til bestemmelserne i forretningsordenen en formand og en næstformand for en periode på højst fem år. Formandsposten tilfalder den part (AVS eller Fællesskabet), der ikke beklæder stillingen som direktør for centret. Posten som næstformand tilfalder den part, der ikke beklæder posten som formand for bestyrelsen.
 6. Bestyrelsen træffer sine beslutninger med simpelt flertal blandt de medlemmer, der er til stede eller repræsenteret i overensstemmelse med bestemmelserne i forretningsordenen. Hvert medlem af bestyrelsen har én stemme. Ved stemmelighed er formandens stemme afgørende.
 7. Der udarbejdes en protokol efter hvert møde. Bestyrelsens drøftelser er fortrolige.
 8. Bestyrelsen overvåger nøje centrets arbejde. Den holder indtil fire ordinære møder om året. Desuden kan den, hver gang det er nødvendigt af hensyn til dens arbejdsopgaver, samles på Ambassadørudvalgets eller formandens initiativ eller på direktørens begæring.
 9. Centrets direktør deltager i bestyrelsens arbejde som rådgiver. Centret varetager bestyrelsens sekretariatsforretninger. Bestyrelsen kan opfordre andre medlemmer af direktionen og centrets personale og/eller eksterne eksperter til at udtale sig om særlige spørgsmål.
 10. Det påhviler bestyrelsen:
 a)
 at rådgive og støtte direktøren med hensyn til centrets forvaltning og sikre en forsvarlig gennemførelse af de regler og mål, der er fastsat af Ambassadørudvalget
 b)
 på forslag af centrets direktør:
 i)
 at fastlægge centrets overordnede strategidokument med henblik på forelæggelse for Ambassadørudvalget til godkendelse
 ii)
 at godkende de årlige og flerårige arbejdsprogrammer
 iii)
 at godkende den organisatoriske struktur, personalepolitikken og organisationsplanen
 iv)
 at godkende nyansættelser og fornyelser, forlængelser eller opsigelser af ansættelseskontrakter
 v)
 at godkende centrets årlige budgetter
 vi)
 at godkende årsregnskaberne,
 og
 vii)
 at godkende årsrapporterne og sende dem til Ambassadørudvalget til efterprøvelse af, om centret forfølger de mål, der er fastsat i aftalen og det overordnede strategidokument
 c)
 over for Ambassadørudvalget at gøre rede for alle vigtige spørgsmål, der er opstået ved udførelsen af arbejdsopgaverne.
 11. Bestyrelsen er ansvarlig over for Ambassadørudvalget.
 12. Bestyrelsen vælger efter offentligt udbud på grundlag af mindst tre bud ét internationalt anerkendt revisionsfirma for en periode på tre år. Disse revisorer efterprøver, om årsregnskaberne er opstillet i overensstemmelse med internationale regnskabsstandarder og giver et korrekt og sandfærdigt billede af centrets økonomiske situation. Revisorerne vurderer endvidere, om den økonomiske forvaltning af centret er forsvarlig.
 13. Bestyrelsen sender årsregnskaberne


text:
til Ambassadørudvalget til endelig godkendelse. Ambassadørudvalget meddeler direktøren decharge for gennemførelsen af budgettet.
 14. Bestyrelsen vedtager selv sin forretningsorden.
 Artikel 5
 1. Centret ledes af en direktør, som udnævnes af Ambassadørudvalget for en periode på højst fem år.
 Ambassadørudvalget beføjer sine medformænd til at indgå kontrakt med direktøren. Kontrakten opstilles og administreres i overensstemmelse med bestemmelserne i centrets personalevedtægt. Ambassadørudvalget er beføjet til at træffe de fornødne afgørelser vedrørende direktøren.
 2. Direktøren varetager den retlige repræsentation af centret og følger Ambassadørudvalgets instrukser. Direktøren er ansvarlig over for Ambassadørudvalget.
 3. Direktøren forelægger i forståelse med bestyrelsen Ambassadørudvalget centrets arbejdsprogrammer og årlige budgetter til godkendelse; arbejdsprogrammerne og budgetterne udarbejdes under hensyn til de opgaver og mål, der er omhandlet i artikel 2.
 4. Direktøren underretter regelmæssigt bestyrelsen om centrets virksomhed.
 5. Senest ni måneder efter udgangen af hvert kalenderår udarbejder direktøren en almindelig beretning om centrets virksomhed og regnskaber, som forelægges Ambassadørudvalget med bestyrelsens samtykke.
 6. Direktøren har ansvaret for organisationen og administrationen af centret. Direktøren aflægger rapport til bestyrelsen om, hvilke interne forholdsregler der træffes for at lette anvendelsen af bestemmelserne vedrørende centret.
 Artikel 6
 Centrets budget finansieres efter reglerne i finansprotokollen til aftalen. Budgettet kan også tilføres andre midler.
 Artikel 7
 Centrets vedtægter og forretningsorden kan ændres af Ambassadørudvalget på anbefaling af bestyrelsen.
 Artikel 8
 AVS-staterne, medlemsstaterne og Fællesskabet træffer hver især de fornødne foranstaltninger til gennemførelse af denne afgørelse.
 Artikel 9
 Afgørelse nr. 1/91 truffet af AVS-EØF-Ambassadørudvalget den 19. april 1991 om TCL's driftsregler, afgørelse nr. 3/91 truffet af AVS-EØF-Ambassadørudvalget den 19. april 1991 om TCL's rådgivende udvalgs vedtægter og driftsregler og afgørelse nr. 2/97 truffet af AVS-EØF-Ambassadørudvalget den 30. april 1997 om ændring af sidstnævnte, AVS-EØF-Ambassadørudvalgets afgørelser nr. 1/2003 af 11. april 2003, nr. 10/2003 af 23. december 2003 og nr. 6/2004 af 17. december 2004 om udpegelse af medlemmerne af TCL's rådgivende udvalg ophæves herved.
 Artikel 10
 Denne afgørelse træder i kraft på dagen for vedtagelsen.
 Udfærdiget i Bruxelles, den 27. september 2006.
 På AVS-EF-Ambassadørudvalgets vegne
 R. MAKONGO
 Formand
 (1) EFT L 317 af 15.12.2000, s. 3. Ændret ved aftale undertegnet i Luxembourg den 25. juni 2005 (EUT L 287 af 28.10.2005, s. 4).
 (2) EFT L 317 af 15.12.2000, s. 355.


text:
 8.12.2021
 DA
 Den Europæiske Unions Tidende
 L 439/3
 PARTNERSKABSAFTALE OM BÆREDYGTIGT FISKERI MELLEM DEN EUROPÆISKE UNION OG DEN ISLAMISKE REPUBLIK MAURETANIEN
 DEN EUROPÆISKE UNION,
 i det følgende benævnt »Unionen«, og
 DEN ISLAMISKE REPUBLIK MAURETANIEN,
 i det følgende benævnt »Mauretanien«,
 i det følgende under ét benævnt »parterne« og hver for sig en »part«,
 SOM TAGER I BETRAGTNING, at der er et nært samarbejde mellem Unionen og Mauretanien, bl.a. som led i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), som senest ændret (»Cotonouaftalen«) eller som led i aftalen mellem Unionen og staterne i Afrika, Vestindien og Stillehavet (»ACS-staterne«), der afløser Cotonouaftalen, på datoen for dens midlertidige anvendelse eller ikrafttræden, samt deres fælles ønske om at udbygge disse forbindelser,
 SOM ER FAST BESLUTTET PÅ nøje at overholde folkeretten og de grundlæggende menneskerettigheder under sikring af gensidige fordele for de berørte parter,
 SOM HENVISER TIL bestemmelserne i De Forenede Nationers havretskonvention (UNCLOS), der blev udfærdiget i Montego Bay i 1982,
 SOM ER BEVIDST OM betydningen af principperne i den adfærdskodeks for ansvarligt fiskeri, der blev vedtaget på Fødevare- og Landbrugsorganisationens (FAO's) konference i 1995,
 SOM ANERKENDER betydningen af aftalen om havnestatsforanstaltninger, der skal forebygge, afværge og standse ulovligt, urapporteret og ureguleret fiskeri (»IUU-fiskeri«), og som har til hensigt at træffe alle nødvendige foranstaltninger til en effektiv gennemførelse heraf,
 SOM ER FAST BESLUTTET PÅ at anvende de afgørelser og henstillinger, der vedtages af de relevante regionale fiskeriorganisationer (RFFO'er), som parterne er medlem af,
 SOM MED HENBLIK HERPÅ ØNSKER at tage hensyn til den foreliggende og relevante videnskabelige rådgivning og de relevante forvaltningsplaner, der er vedtaget af de relevante RFFO'er, for at sikre et miljømæssigt bæredygtigt fiskeri og fremme havforvaltningen på internationalt plan,
 SOM BESTRÆBER SIG PÅ at etablere en dialog om fiskeriforvaltning, bekæmpelse af IUU-fiskeri og kontrol, overvågning af og tilsyn med fiskeri,
 SOM ØNSKER, at adgangen til fiskerizonen står i et rimeligt forhold til EU-fartøjers aktiviteter, og at EU-flåden opnår en passende andel af de overskydende fiskeressourcer på de samme tekniske fiskeribetingelser, som gælder for alle flåder,
 SOM ER OVERBEVIST OM, at partnerskabet skal baseres på, at foranstaltninger, der, uanset om de træffes i fællesskab eller unilateralt, supplerer hinanden og sikrer sammenhæng og synergi i indsatsen,
 SOM ER BESLUTTET PÅ som led i sektorpolitikken for fiskeriet i Mauretanien at fremme partnerskabet med henblik på at finde egnede metoder til at sikre, at en sådan politik gennemføres effektivt, og at inddrage erhvervslivet og civilsamfundet i processen,
 SOM ØNSKER at fastsætte vilkårene og betingelserne for EU-fartøjers adgang til fiskerizonen under hensyntagen til fiskerikapaciteten hos de flåder, der fisker i fiskerizonen, samtidig med at der rettes særlig opmærksomhed mod visse arters overlappende og stærkt vandrende karakter,
 SOM ER KLAR OVER havfiskerisektorens og de dertil knyttede industriers betydning for Mauretaniens økonomiske og sociale udvikling samt for visse regioner i Unionen,
 SOM ER FAST BESLUTTET PÅ at udvide det økonomiske og sociale samarbejde med henblik på at


text:
etablere og styrke et bæredygtigt fiskeri og bidrage til en bedre havforvaltning, herunder gennem udvikling af investeringer, der involverer parternes virksomheder og er i tråd med Mauretaniens udviklingsmål,
 ER BLEVET ENIGE OM FØLGENDE:
 ALMINDELIGE BESTEMMELSER
 ARTIKEL 1
 Definitioner
 I denne aftale forstås ved:
 a)
 »de mauretanske myndigheder«: ministeriet for fiskeri og maritim økonomi
 b)
 »EU-myndigheder«: Europa-Kommissionen
 c)
 »denne aftale«: denne partnerskabsaftale om bæredygtigt fiskeri mellem Den Europæiske Union og Den Islamiske Republik Mauretanien, protokollen til gennemførelse af partnerskabsaftalen om bæredygtigt fiskeri mellem Den Europæiske Union og Den Islamiske Republik Mauretanien, dens bilag og tillæg
 d)
 »fiskeri«: sporing af fisk, udsætning, sætning, trækning og indhaling af fiskeredskaber, ombordtagning af fangst, omladning, opbevaring om bord, forarbejdning om bord, overførsel, anbringelse i bur af fisk, opfedning og landing af fisk og fiskevarer
 e)
 »fiskerfartøj«: et fartøj, der er udstyret til kommerciel udnyttelse af havets biologiske ressourcer
 f)
 »EU-fartøj«: et fiskerfartøj, der fører en EU-medlemsstats flag og er registreret i Unionen
 g)
 »reder«: den person, der er juridisk ansvarlig for et fiskerfartøj, og som har kommandoen eller kontrollen over det
 h)
 »fiskerizone«: farvande underlagt Den Islamiske Republik Mauretaniens højhedsområde eller jurisdiktion. EU-fartøjers fiskeri i medfør af denne aftale udøves kun i de zoner, hvor fiskeri er tilladt i henhold til mauretansk lovgivning Denne definition berører ikke eventuelle forhandlinger vedrørende afgrænsningen af kyststaters havområder, der støder op til fiskerizonen, og tredjelandes rettigheder generelt
 i)
 »forvaltningszone«: den aktivitetszone, der er afgrænset af de geografiske koordinater, de redskaber, der må anvendes, eller de arter, der må fiskes efter
 j)
 »fiskeritilladelse«: en fiskerilicens udstedt af myndighederne i Mauretanien til et EU-fartøj, der giver det ret til at udøve fiskeri i fiskerizonen
 k)
 »bestand«: en biologisk havressource, der forekommer i en given zone
 l)
 »fiskevarer«: akvatiske organismer, der stammer fra enhver form for fiskeri
 m)
 »akvakulturprodukter«: akvatiske organismer på alle stadier af deres livscyklus, der stammer fra enhver form for akvakultur, eller produkter, der er fremstillet heraf
 n)
 »fiskerisektor«: økonomisk sektor, der omfatter al produktion, forarbejdning og afsætning af fiskevarer og akvakulturprodukter
 o)
 »fiskerimuligheder«: en kvantificeret ret til at fiske udtrykt i fangster eller antal fartøjer
 p)
 »bæredygtigt fiskeri«: fiskeri i overensstemmelse med de mål og principper, der er nedfældet i adfærdskodeksen for ansvarligt fiskeri, der blev vedtaget på FAO's konference i 1995.
 ARTIKEL 2
 Formål
 I denne aftale fastsættes en retlig, miljømæssig, økonomisk og social forvaltningsramme for EU-fartøjers fiskeri, herunder:
 a)
 de vilkår, hvorpå EU-fartøjer kan udøve fiskeri i fiskerizonen
 b)
 det økonomiske og finansielle samarbejde i fiskerisektoren med henblik på at skabe et partnerskab til gavn for fiskerisektoren og at styrke havforvaltningen
 c)
 det administrative samarbejde om gennemførelsen af den finansielle modydelse, jf. artikel 13, stk. 2, litra b) og c)
 d)
 det videnskabelige og tekniske samarbejde med henblik på at sikre en bæredygtig udnyttelse af fiskeressourcerne i fiskerizonen og at udvikle den pågældende sektor
 e)
 samarbejdet om kontrol- og overvågningsforanstaltninger med henblik på at kontrollere fiskeriet i fiskerizonen for at sikre, at de gældende regler overholdes, og at foranstaltningerne til bevarelse af fiskebestandene og forvaltning af


text:
fiskeriet er effektive, navnlig de foranstaltninger, der tager sigte på bekæmpelse af IUU-fiskeri.
 ARTIKEL 3
 Principper og mål for aftalens gennemførelse
 1. Parterne forpligter sig til at fremme et ansvarligt fiskeri i fiskerizonen efter princippet om ikkeforskelsbehandling af de forskellige flåder, der er til stede i fiskerizonen.
 2. De mauretanske myndigheder forpligter sig til at sikre, at adgangen til fiskerizonen står i forhold til EU-flådens aktivitet. Mauretanien bestræber sig på at sikre, at EU-flåden får en passende andel af de overskydende fiskeressourcer. EU-flåden er omfattet af de samme tekniske fiskeri- og adgangsbetingelser, der gælder for alle flåder.
 3. Af hensyn til gennemsigtigheden forpligter Mauretanien sig til at offentliggøre og udveksle oplysninger om enhver aftale, der giver udenlandske fartøjer tilladelse til at fiske i fiskerizonen, og om den af nævnte aftaler følgende fiskeriindsats, navnlig antallet af udstedte fiskeritilladelser, de rapporterede fangstmængder og de tilladte fiskerizoner.
 4. Parterne er enige om, at EU-fartøjerne kun må fange overskuddet af den tilladte fangstmængde som omhandlet i artikel 62, stk. 2 og 3, i UNCLOS og som identificeret på en klar og gennemsigtig måde på basis af den bedste videnskabelige rådgivning og udveksling af relevante oplysninger mellem parterne om alle de i fiskerizonen aktive flåders samlede fiskeriindsats for de berørte bestande.
 5. For så vidt angår fælles eller stærkt vandrende fiskebestande, tager parterne ved fastlæggelsen af de disponible ressourcer behørigt hensyn til de videnskabelige vurderinger, der foretages på regionalt plan, samt de bevarelses- og forvaltningsforanstaltninger, der vedtages af de relevante RFFO'er.
 6. Parterne forpligter sig til at gennemføre denne aftale i overensstemmelse med Cotonouaftalens artikel 9 eller den tilsvarende artikel i aftalen mellem Unionen og de ACS-staterne, der afløser Cotonouaftalen på datoen for dens midlertidige anvendelse eller dens ikrafttræden, for så vidt angår væsentlige elementer vedrørende menneskerettighederne, de demokratiske principper og retsstaten samt de grundlæggende elementer af god forvaltningskik.
 7. Parterne forpligter sig i gensidig interesse til at etablere en tæt dialog, fremme koordineringen og navnlig informere om gennemførelsen af sektorpolitikken for fiskeri og havforvaltningen.
 8. Parterne konsulterer hinanden på forhånd, inden de træffer afgørelser, der kan påvirke EU-fartøjernes aktiviteter inden for rammerne af denne aftale.
 9. Parterne forpligter sig til at lade Den Internationale Arbejdsorganisations (ILO's) erklæring om grundlæggende principper og rettigheder på arbejdet finde fuld anvendelse på alle sømænd, der påmønstrer EU-fartøjer, navnlig hvad angår foreningsfrihed, arbejdstageres ret til kollektive forhandlinger og ikkeforskelsbehandling i forbindelse med beskæftigelse og erhverv.
 10. Parterne samarbejder også om at foretage forhåndsevaluering, løbende evaluering og efterfølgende evaluering af de programmer og foranstaltninger, der gennemføres efter denne aftales bestemmelser.
 ARTIKEL 4
 EU-fartøjers adgang til fiskerizonen
 De mauretanske myndigheder forpligter sig til at give EU-fartøjer tilladelse til at fiske i fiskerizonen i overensstemmelse med denne aftale.
 ARTIKEL 5
 Fiskeribetingelser og eksklusivitetsklausul
 1. EU-fartøjer må kun fiske i fiskerizonen, hvis de er i besiddelse af en fiskeritilladelse, der er udstedt i medfør af denne aftale. Al form for fiskeri, der ikke er omfattet af denne aftale, er forbudt.
 2. De mauretanske myndigheder udsteder udelukkende fiskeritilladelser til EU-fartøjer i henhold til denne


text:
aftale. Udstedelse af fiskeritilladelser til EU-fartøjer uden for rammerne af denne aftale, navnlig i form af direkte fiskeritilladelser, er forbudt.
 3. Proceduren for ansøgning om fiskeritilladelse for et fartøj, de gældende afgifter og de nærmere bestemmelser for rederens betaling af disse afgifter er fastsat i protokollen til denne aftale, dens bilag og tillæg.
 4. De kontraherende parter sørger gennem et passende administrativt samarbejde mellem deres ansvarlige myndigheder for, at disse betingelser og nærmere bestemmelser overholdes.
 ARTIKEL 6
 Love og bestemmelser gældende for fiskeri
 1. Med henblik på at sikre en retlig ramme for bæredygtigt fiskeri overholder EU-fartøjer, der fisker i fiskerizonen, de mauretanske love og bestemmelser vedrørende fiskeri i fiskerizonen, medmindre andet er fastsat i denne aftale. De mauretanske myndigheder underretter EU-myndighederne om de gældende love og bestemmelser senest en måned før anvendelsen af denne aftale.
 2. Unionen forpligter sig til at træffe alle fornødne forholdsregler for at sikre, at EU-fartøjerne overholder denne aftale og de love og bestemmelser, som meddeles, og for at sikre, at foranstaltningerne vedrørende tilsyn, kontrol og overvågning af fiskeriet i henhold til denne aftale gennemføres effektivt.
 3. EU-fartøjerne samarbejder med de mauretanske myndigheder med ansvaret for tilsyn, kontrol og overvågning.
 4. Parterne underretter hinanden om enhver beslutning af almen gyldighed, der kan berøre EU-fartøjernes aktiviteter i henhold til denne aftale. Parterne underretter på forhånd hinanden om eventuelle ændringer i deres respektive fiskeripolitik eller nationale lovgivning, som kan have betydning for EU-fartøjers aktiviteter i henhold til denne aftale.
 5. Enhver ændring af lovgivningen med betydning for EU-fartøjers aktiviteter i fiskerizonen er gældende for EU-fartøjer fra og med den tresindstyvende dag efter EU-myndighedernes modtagelse af meddelelsen fra Mauretanien om denne ændring af lovgivningen, undtagen under særlige omstændigheder, hvor en sådan periode ikke er relevant.
 ARTIKEL 7
 Partnerskab
 Parterne er enige om at styrke deres partnerskab, herunder det videnskabelige samarbejde, det regionale samarbejde, samarbejdet mellem økonomiske aktører, samarbejdet inden for tilsyn, kontrol og overvågning, samarbejdet om bekæmpelsen af IUU-fiskeri og det administrative samarbejde med henblik på gennemførelse af en politik for bæredygtigt fiskeri.
 ARTIKEL 8
 Videnskabeligt samarbejde
 1. Parterne samarbejder i denne aftales anvendelsesperiode om at følge udviklingen i ressourcernes tilstand i fiskerizonen og forpligter sig med henblik herpå til at stille de foreliggende data til rådighed. Med henblik herpå aftales det at holde et fælles videnskabeligt møde en gang om året, på ordinære samlinger, skiftevis i Unionen og i Mauretanien.
 2. På grundlag af konklusionerne fra det videnskabelige møde og i lyset af den bedste videnskabelige rådgivning, der er tilgængelig, holder parterne samråd i Det Blandede Udvalg, der er nedsat ved artikel 14, for i fællesskab at træffe de fornødne foranstaltninger, som skal sikre, at fiskeressourcerne forvaltes bæredygtigt.
 3. Parterne forpligter sig til at rådføre sig med hinanden enten direkte eller gennem kompetente internationale organisationer for at sikre forvaltningen og bevarelsen af de biologiske ressourcer og for at samarbejde om den videnskabelige forskning i forbindelse hermed.
 ARTIKEL 9
 Regionalt samarbejde
 1. Parterne forpligter sig til at samarbejde inden for RFFO’er og regionale fiskeriorganisationer (RFO), som de er


text:
medlem af, for at fremme bevarelse og bæredygtig forvaltning af biologiske ressourcer og for at sikre, at fiskeriet ikke har negative indvirkninger på det marine økosystem.
 2. Parterne forpligter sig også til regelmæssigt at rådføre sig med hinanden i forbindelse med møder i RFFO'er og RFO'er, som de er medlem af, inden og under møderne i RFFO'erne og RFO'erne, herunder om muligheden for at fremsætte fælles forslag i disse organisationer.
 ARTIKEL 10
 Samarbejde mellem økonomiske aktører
 1. Parterne tilskynder til økonomisk, videnskabeligt og teknisk samarbejde inden for fiskeriet og dertil knyttede sektorer. De rådfører sig med hinanden for at lette og fremme de forskellige foranstaltninger, der træffes i den forbindelse.
 2. Parterne forpligter sig til at fremme udvekslingen af oplysninger om fangstmetoder, fiskeredskaber, opbevaringsmetoder og metoder til industriel forarbejdning af fiskevarer.
 3. Parterne bestræber sig på at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme skabelsen af et gunstigt miljø for udvikling af erhvervsaktiviteter og investeringer.
 4. Parterne tilskynder især til at fremme investeringer af fælles interesse under overholdelse af gældende lovgivning.
 ARTIKEL 11
 Samarbejde inden for tilsyn, kontrol og overvågning samt bekæmpelse af ulovligt, urapporteret og ureguleret fiskeri
 1. Parterne forpligter sig til at samarbejde om tilsyn, kontrol og overvågning af fiskeriet i fiskerizonen og bekæmpelse af IUU-fiskeri med henblik på at opnå et bæredygtigt fiskeri.
 2. Mauretanien sørger for, at fiskerikontrolbestemmelserne i denne aftale og i protokollen til denne aftale gennemføres effektivt. EU-fartøjerne samarbejder med de mauretanske myndigheder, der er ansvarlige for sådan overvågning.
 TILSAGN OG GENERELLE FORPLIGTELSER
 ARTIKEL 12
 Administrativt samarbejde
 For at sikre effektiviteten af foranstaltningerne til bevarelse og forvaltning af fiskeressourcerne:
 a)
 udvikler parterne et administrativt samarbejde for at sikre, at EU-fartøjerne lever op til denne aftale
 b)
 samarbejder parterne om at forebygge og bekæmpe IUU-fiskeri, navnlig gennem udveksling af oplysninger og via et tæt administrativt samarbejde.
 ARTIKEL 13
 Finansiel modydelse
 1. Den finansielle modydelse er fastsat i protokollen til denne aftale og dens bilag og tillæg.
 2. Den finansielle modydelse i stk. 1 omfatter:
 a)
 en økonomisk kompensation, som betales af Unionen for EU-fartøjers adgang til fiskerizonen
 b)
 afgifter betalt af EU-fartøjernes redere
 c)
 sektorstøtte, der betales af Unionen til støtte for gennemførelsen af en politik for bæredygtigt fiskeri, fremme af fiskerisektoren og havforvaltning med forbehold af årlig og flerårig programmering.
 3. Den finansielle modydelse fra Unionen erlægges i overensstemmelse med procedurerne i protokollen til denne aftale.
 4. Den finansielle modydelse i stk. 2, litra a), kan justeres af Det Blandede Udvalg i følgende tilfælde:
 a)
 i tilfælde af en reduktion af de fiskerimuligheder, som EU-fartøjerne har fået tildelt, når det på basis af den bedste foreliggende videnskabelige rådgivning og af hensyn til forvaltningen af de pågældende bestande skønnes nødvendigt for at bevare ressourcerne og udnytte dem bæredygtigt
 b)
 i tilfælde af en forøgelse af de fiskerimuligheder, der er tildelt EU-fartøjerne, når det på basis af den bedste videnskabelige rådgivning skønnes, at ressourcernes tilstand tillader det, eller
 c)
 i tilfælde af suspension


text:
eller opsigelse som omhandlet i artikel 21 og 22.
 5. Den finansielle modydelse i stk. 2, litra c):
 a)
 adskilles fra betalinger for adgang som omhandlet i stk. 2, litra a) og b)
 b)
 fastsættes og gøres betinget af opfyldelsen af målene for sektorstøtte i overensstemmelse med protokollen og de årlige og flerårige programmer, der fastlægges for sektorstøttens gennemførelse.
 6. Den finansielle modydelse i stk. 2, litra c), kan justeres af Det Blandede Udvalg i tilfælde af en revurdering af betingelserne for støtte til gennemførelse af en sektorpolitik for fiskeriet.
 INSTITUTIONELLE BESTEMMELSER
 ARTIKEL 14
 Det Blandede Udvalg
 1. Der nedsættes et blandet udvalg bestående af repræsentanter for parterne. Den er ansvarlig for at overvåge anvendelsen af denne aftale, og den kan vedtage ændringer til protokollen til denne aftale og dens bilag og tillæg.
 2. Det Blandede Udvalg:
 a)
 overvåger gennemførelsen, fortolkningen og anvendelsen af denne aftale
 b)
 fastsætter og vurderer den årlige og flerårige programmering af den finansielle modydelse, der er omhandlet i artikel 13, stk. 2, litra c)
 c)
 sikrer den nødvendige kontakt i fiskerispørgsmål af fælles interesse
 d)
 fungerer som et forum for mindelig bilæggelse af tvister, som fortolkningen eller anvendelsen af denne aftale måtte give anledning til.
 3. Det Blandede Udvalg kan vedtage ændringer til protokollen til denne aftale og dens bilag og tillæg vedrørende:
 a)
 justering af fiskerimulighederne og dermed den i artikel 13, stk. 2, litra a) og b), omhandlede finansielle modydelse
 b)
 betingelserne for sektorstøtten og dermed den i artikel 13, stk. 2, litra c), omhandlede finansielle modydelse
 c)
 de tekniske betingelser og ordninger, i henhold til hvilke EU-fartøjerne udøver fiskeriet.
 d)
 udføre enhver anden opgave, som parterne bliver enige om at pålægge den, herunder opgaver i forbindelse med bekæmpelse af IUU-fiskeri og i forbindelse med administrativt samarbejde og havforvaltning.
 4. Det Blandede Udvalg holder møde mindst én gang om året skiftevis i Mauretanien og i Unionen eller et andet sted, som parterne er blevet enige om, og formandskabet varetages af den part, der holder mødet. Den træder ekstraordinært sammen på anmodning af en af parterne.
 Konklusionerne fra møderne i Det Blandede Udvalg indføres i et mødereferat, der underskrives af parterne.
 5. Det Blandede Udvalg kan om nødvendigt træffe afgørelse ved brevveksling.
 ARTIKEL 15
 Anvendelsesområde
 Denne aftale gælder på den ene side for de områder, hvor traktaten om Den Europæiske Union finder anvendelse, og på den anden side for Mauretaniens område og mauretanske farvande.
 ARTIKEL 16
 Bilæggelse af tvister
 Parterne konsulterer hinanden i tilfælde af tvister om fortolkningen eller anvendelsen af denne aftale.
 ARTIKEL 17
 Status for protokollen til denne aftale, bilagene og tillæggene
 Protokollen til denne aftale og dens bilag med tillæg udgør en integrerende del af denne aftale og er også omfattet af disse afsluttende bestemmelser.
 ARTIKEL 18
 Sprog og ikrafttræden
 Denne aftale er udfærdiget i to eksemplarer på arabisk, bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.


text:
I tilfælde af uoverensstemmelse har den franske tekst forrang.
 Den træder i kraft på den dato, hvor parterne giver hinanden notifikation om afslutningen af de procedurer, der er nødvendige i så henseende.
 AFSLUTTENDE BESTEMMELSER
 ARTIKEL 19
 Anvendelsesperiode
 Denne aftale finder anvendelse i en periode på seks år fra ikrafttrædelsesdatoen. Den fornyes stiltiende, medmindre den opsiges i overensstemmelse med artikel 22.
 ARTIKEL 20
 Midlertidig anvendelse
 Parternes undertegnelse af denne aftale medfører, at den finder midlertidig anvendelse, inden den træder i kraft, medmindre en af parterne ved undertegnelsen beslutter, at denne aftale ikke skal finde midlertidig anvendelse.
 ARTIKEL 21
 Suspension
 1. Anvendelsen af denne aftale kan suspenderes på initiativ af en af parterne, hvis en eller flere af følgende omstændigheder gør sig gældende:
 a)
 begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i fiskerizonen
 b)
 en tvist mellem parterne om fortolkningen af aftalen eller gennemførelsen heraf
 c)
 en parts tilsidesættelse af aftalen, navnlig artikel 3, stk. 6, om overholdelse af menneskerettighederne
 d)
 at der sker en væsentlig ændring af den sektorpolitik, der førte til indgåelse af aftalen, hvilket får en af parterne til at anmode om at ændre den.
 2. Den part, der ønsker at suspendere anvendelsen af denne aftale, skal skriftligt meddele den anden part sit ønske om suspension, og suspensionen får virkning tre måneder efter modtagelsen af meddelelsen. Efter fremsendelse af meddelelsen indleder parterne samråd med henblik på at finde en mindelig løsning på deres tvist inden for tre måneder.
 3. Hvis der ikke findes en mindelig løsning på uoverensstemmelserne og suspensionen gennemføres, rådfører parterne sig fortsat med hinanden med henblik på at finde en løsning på tvisten. Når en sådan løsning er fundet, fortsætter denne aftales gennemførelse, og den finansielle modydelse, der henvises til i artikel 13, stk. 2, nedsættes forholdsmæssigt og pro rata temporis alt efter, hvor længe denne aftales gennemførelse har været suspenderet, medmindre andet aftales.
 ARTIKEL 22
 Opsigelse
 1. Denne aftale kan på en af parternes initiativ opsiges i tilfælde af:
 a)
 begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i fiskerizonen
 b)
 nedgang i de berørte bestande
 c)
 at de fiskerimuligheder, som EU-fartøjerne har fået tildelt, reduceres
 d)
 tilsidesættelse af de forpligtelser, som parterne har indgået med hensyn til bekæmpelse af IUU-fiskeri
 e)
 en tvist mellem parterne om fortolkningen af aftalen eller gennemførelsen heraf, og den ikke er afviklet i mindelighed inden for seks måneder
 f)
 at en part ikke overholder denne aftale
 g)
 at der sker væsentlige ændringer i den sektorpolitik, der har ført til indgåelsen af denne aftale, og som resulterer i en anmodning fra en af parterne om at ændre den, som der ikke er fulgt op på i seks måneder.
 2. Den part, der ønsker at opsige denne aftale, skal skriftligt meddele den anden part sit ønske om opsigelse, hvorved opsigelsen får virkning seks måneder efter modtagelsen af den skriftlige meddelelse, medmindre parterne


text:
bliver enige om at forlænge fristen.
 3. Parterne rådfører sig med hinanden fra det tidspunkt, hvor ønsket om opsigelse meddeles, med henblik på at finde en mindelig løsning på tvisten inden for seks måneder.
 4. For det år, hvor opsigelsen træder i kraft, nedsættes den finansielle modydelse, der er omhandlet i artikel 13, forholdsmæssigt og pro rata temporis. En sådan nedsættelse finder også anvendelse, hvis en af parterne opsiger den midlertidige anvendelse af denne aftale.
 ARTIKEL 23
 Revision
 Parterne er enige om at revidere denne aftale for at tage hensyn til enhver ændring af de retlige, miljømæssige, økonomiske og sociale forvaltningsmæssige rammer, der kan berøre Unionens fiskeri.
 ARTIKEL 24
 Ophævelse
 Fiskeripartnerskabsaftalen mellem Det Europæiske Fællesskab og Den Islamiske Republik Mauretanien (2), der har været i kraft siden den 8. august 2008, ophæves.
 Съставено в Брюксел на петнадесети ноември две хиляди двадесет и първа година.
 Hecho en Bruselas, el quince de noviembre de dos mil veintiuno.
 V Bruselu dne patnáctého listopadu dva tisíce dvacet jedna.
 Udfærdiget i Bruxelles den femtende november to tusind og enogtyve.
 Geschehen zu Brüssel am fünfzehnten November zweitausendeinundzwanzig.
 Kahe tuhande kahekümne esimese aasta novembrikuu viieteistkümnendal päeval Brüsselis.
 Έγινε στις Βρυξέλλες, στις δέκα πέντε Νοεμβρίου δύο χιλιάδες είκοσι ένα.
 Done at Brussels on the fifteenth day of November in the year two thousand and twenty one.
 Fait à Bruxelles, le quinze novembre deux mille vingt et un.
 Sastavljeno u Bruxellesu petnaestog studenoga godine dvije tisuće dvadeset prve.
 Fatto a Bruxelles, addì quindici novembre duemilaventuno.
 Briselē, divi tūkstoši divdesmit pirmā gada piecpadsmitajā novembrī.
 Priimta du tūkstančiai dvidešimt pirmų metų lapkričio penkioliktą dieną Briuselyje.
 Kelt Brüsszelben, a kétezer-huszonegyedik év november havának tizenötödik napján.
 Magħmul fi Brussell, fil-ħmistax-il jum ta’ Novembru fis-sena elfejn u wieħed u għoxrin.
 Gedaan te Brussel, vijftien november tweeduizend eenentwintig.
 Sporządzono w Brukseli dnia piętnastego listopada roku dwa tysiące dwudziestego pierwszego.
 Feito em Bruxelas, em quinze de novembro de dois mil e vinte e um.
 Întocmit la Bruxelles la cincisprezece noiembrie două mii douăzeci și unu.
 V Bruseli pätnásteho novembra dvetisícdvadsaťjeden.
 V Bruslju, dne petnajstega novembra leta dva tisoč enaindvajset.
 Tehty Brysselissä viidentenätoista päivänä marraskuuta vuonna kaksituhattakaksikymmentäyksi.
 Som skedde i Bryssel den femtonde november år tjugohundratjugoett.
 حرر في بروكسل، يوم 15 نوفمبر2021
 L4392021DA310120211111DA0002.00011412512PROTOKOL TIL GENNEMFØRELSE AF PARTNERSKABSAFTALEN OM BÆREDYGTIGT FISKERI MELLEM DEN EUROPÆISKE UNION OG DEN ISLAMISKE REPUBLIK MAURETANIENARTIKEL 1DefinitionerI denne protokol finder de definitioner, der er anført i artikel 1 i fiskeriaftalen, anvendelse, med undtagelse af ændringerne i denne artikel og med følgende tilføjelser:1)fiskeriaftale: partnerskabsaftalen om bæredygtigt fiskeri mellem den Europæiske Union og Den Islamiske Republik Mauretanien2)protokol eller denne protokol: den foreliggende protokol til gennemførelse af fiskeriaftalen, dens bilag og tillæg3)landing: losning af enhver mængde fiskevarer fra et fiskerfartøj til land4)omladning: overførsel af en del af eller alle fiskevarer om bord på et fiskerfartøj til et andet fartøj5)observatør: enhver person, der er bemyndiget af en national myndighed, i overensstemmelse med bilag I, til at observere fiskeri med videnskabelige formål6)fiskerilicens: en administrativ tilladelse, som ministeriet udsteder til rederen mod betaling af afgifter, og som giver rederen ret


text: til at fiske i forvaltningszonen i den periode, som licensen er udstedt for7)fiskerimuligheder: en fastsat ret til at fiske, udtrykt i fangster og/eller fiskeriindsats8)operatør: en fysisk eller juridisk person, der driver eller ejer en virksomhed, som udfører aktiviteter på ethvert trin i produktions-, forarbejdnings-, afsætnings-, distributions- og detailkæderne for fiskevarer og akvakulturprodukter9)delegation: Den Europæiske Unions delegation i Mauretanien10)ministeriet: Ministeriet for fiskeri og maritim økonomi11)repræsentant: som defineret i artikel 538 i Den Islamiske Republik Mauretaniens kodeks for handelsskibe.ARTIKEL 2FormålFormålet med denne protokol er at gennemføre bestemmelserne i fiskeriaftalen, navnlig ved at opstille betingelserne for EU-fiskerfartøjernes adgang til fiskerizonen som fastlagt i fiskeriaftalens artikel 1, litra h), samt gennemførelsesbestemmelserne for partnerskabet om bæredygtigt fiskeri.ARTIKEL 3Fiskerimuligheder1.Fra datoen for denne protokols anvendelse og for den i artikel 20 fastlagte periode fastsættes fiskerimulighederne i henhold til fiskeriaftalens artikel 5 som anført i tabellen nedenfor i bilaget til denne protokol og på de betingelser, der er fastsat i specifikationsbladene i bilag I.Oversigt over fiskerikategorierMed en tilladt overskridelse på 10 % uden virkning for den finansielle modydelse, der er indbetalt af Unionen for adgangen.Hvis disse fiskerimuligheder udnyttes, skal de fratrækkes den samlede tilladte fangstmængde (TAC), som er afsat til kategori 6.På grundlag af den foreliggende videnskabelige rådgivning fastsætter parterne i fællesskab inden for rammerne af Det Blandede Udvalg tildeling af fiskerimuligheder for frysetrawlere, som fisker efter demersale arter for hvilke det er fastslået, at der er ressourcer i overskud.FiskerikategorierSamlet tilladt fangstmængde og referencemængde1Fartøjer, som fisker krebsdyr, med undtagelse af languster og krabber5000 ton2Trawlere (uden fryseanlæg) og langlinefartøjer med bundline til fiskeri efter senegalesisk kulmule6000 ton2aTrawlere (med fryseanlæg), som fisker efter senegalesisk kulmuleSenegalesisk kulmule: 3500 tonEuropæisk loligo: 1450 tonSepiablæksprutte: 600 ton3Fartøjer, som fisker andre demersale arter end senegalesisk kulmule, med andre redskaber end trawl3000 ton4Notfartøjer til tunfiskeri14000 ton(referencemængde)5Stangfiskerfartøjer til tunfiskeri og langlinefartøjer med flydeline7000 ton(referencemængde)6Frysetrawlere til pelagisk fiskeri225000 ton 7Fartøjer uden fryseanlæg til pelagisk fiskeri15000 ton 8Blæksprutte[pm] ton2.Denne artikels stk. 1 finder anvendelse med forbehold af denne protokols artikel 7, 10 og 23.3.I henhold til fiskeriaftalens artikel 5 må EU-fartøjer kun fiske i fiskerizonen, hvis de er i besiddelse af en fiskeritilladelse i form af en fiskerilicens, der er udstedt i henhold til denne protokol og efter de nærmere bestemmelser i bilag I og tillæggene.ARTIKEL 4Samlet fiskeriindsats i de mauretanske farvande og gennemsigtighed1.Udenlandske flåder tildeles adgang til fiskeressourcerne i Mauretaniens fiskerizoner i det omfang, der er ressourcer i overskud, jf. artikel 62 i De Forenede Nationers havretskonvention (UNCLOS)De Forenede Nationers Havretskonvention (med bilag, slutakt og berigtigelsesprotokoller til slutakten af 3. marts 1986 og 26. juli 1993) indgået i Montego Bay den 10. december 1982 — De Forenede Nationers traktatsamling af 16.11.1994 (bind 1834, I-31363, s. 3)., efter at der er taget hensyn til den mauretanske flådes fangstkapacitet.2.Efter at have hørt det organ, der har ansvaret for at udføre havforskning i Mauretanien, og de relevante RFFO'er, fastsætter Mauretanien i henhold til den mauretanske lovgivning for hvert fiskeri målene for forvaltning og bæredygtig udnyttelse og de samlede tilladte fangstmængder.3.Ved denne protokol sikres EU-fartøjer prioriteret adgang til de overskydende ressourcer, der


text: er til rådighed i fiskerizonen. De fiskerimuligheder, der tildeles EU-fartøjer, jf. denne protokols artikel 3, tages fra det disponible overskud, før der tildeles fiskerimuligheder til andre tredjelandsflåder med tilladelse til at fiske i fiskerizonen.4.Samtlige tekniske bevarelses-, regulerings- og forvaltningsforanstaltninger for ressourcerne og de finansielle betingelser, gebyrer, finansielle bidrag fra det offentliges side og andre rettigheder, der er en forudsætning for at få udstedt fiskeritilladelser, og som er fastsat for hvert fiskeri i bilag I til denne protokol, gælder for alle industrielle tredjelandsflåder, der fisker i Mauretaniens fiskerizone på samme tekniske betingelser som dem, der vedrører EU-fartøjerne.5.Mauretanien forpligter sig til at offentliggøre alle offentlige eller private aftaler, der giver fremmede fartøjer adgang til sin eksklusive økonomiske zone, herunder:a)stater eller andre enheder, der deltager i aftalenb)den eller de perioder, som aftalen gælder forc)antallet af tilladte fartøjer og fiskeredskaberd)de arter eller bestande, som det er tilladt at fiske, herunder alle gældende fangstbegrænsningere)de krævede rapporterings-, tilsyns-, kontrol- og overvågningsforanstaltningerf)en kopi af den skriftlige aftale.6.Med henblik på anvendelse af denne artikels stk. 4 og 5 meddeler Mauretanien hvert år Unionen en detaljeret beretning, hvori der for hver fiskerikategori redegøres for antallet af fiskeritilladelser, som er udstedt til fartøjer, der sejler under tredjelandes flag, de relevante tilladte fangstmængder, de faktiske fangstmængder samt finansielle og tekniske betingelser, der gælder for disse fartøjers adgang til fiskerizonen. Denne beretning gennemgås af Det Blandede Udvalg og stilles til rådighed for Den Uafhængige Fælles Videnskabelige Komité, jf. artikel 9.7.Modellen til den beretning, der er omhandlet i denne artikels stk. 6, er indeholdt i bilag III.ARTIKEL 5Finansiel modydelseA.Finansiel modydelse for adgang1.For den i artikel 20 nævnte periode fastsættes den årlige finansielle modydelse for adgang, jf. fiskeriaftalens artikel 13, litra a), til 57500000 EUR pr. år, jf. dog nærværende artikels stk. 4 og 6 og med forbehold af nærværende artikels stk. 10.2.For denne protokols første anvendelsesår betaler Unionen den finansielle modydelse for adgangen i to rater:a)et beløb på 50000000 EUR betales senest 90 dage efter den dato, fra hvilken denne protokol finder midlertidig anvendelseb)et beløb på 7500000 EUR betales senest tres dage efter Det Blandede Udvalgs validering forvaltningsplanen for små pelagiske arter i fiskerizonen, jf. artikel 9, stk. 9.3.For det andet gennemførelsesår betaler Unionen den finansielle modydelse i stk. 1 senest på årsdagen for denne protokols første anvendelsesdato.4.Fra denne protokols tredje anvendelsesår fastsættes den finansielle modydelse for adgang efter proceduren i artikel 7.5.Den finansielle modydelse for adgang som fastsat i overensstemmelse med stk. 4 betales fuldt ud senest på årsdagen for denne protokols første anvendelsesdato for de følgende år.6.For fiskerikategori 4 og 5 (fartøjer til tunfiskeri) gælder det, at hvis EU-tunfiskerfartøjernes fangster i fiskerizonen overstiger den referencemængde, der er fastsat for hver af disse kategorier i tillæg 2, betaler Unionen ud over den finansielle modydelse, der er omhandlet i stk. 1-3, et beløb på 45 EUR for hver ton yderligere fangst, uden at dette berører størrelsen af den afgift, som rederne skal betale som anført i de tilhørende specifikationsblade. Det beløb, som betales af Unionen for overskridelsen, må dog ikke overstige et beløb


text: svarende til det dobbelte af den pågældende referencemængde. Hvis EU-fartøjers fangster overstiger det dobbelte af den pågældende referencemængde, betales det skyldige beløb for den yderligere mængde det efterfølgende år.7.De afgifter, som skal betales af rederne, er fastsat i bilag I og i specifikationsbladene i tillæg 2. De betales af rederne i overensstemmelse med bilag I og tillæg 2.8.Den finansielle modydelse for adgang, der er omhandlet i stk. 1-7, indbetales til Mauretaniens statskasse. Den opføres på statsbudgettet og er underlagt mauretanske regler og procedurer for forvaltning af offentlige finanser.9.De mauretanske myndigheder meddeler hvert år Unionen oplysningerne om de bankkonti, der er omhandlet i stk. 7, senest tre måneder inden den planlagte betalingsdato.10.De mauretanske myndigheder er eneansvarlige for anvendelsen af den finansielle modydelse, der er omhandlet i stk. 1-7.11.Denne artikel finder anvendelse med forbehold af denne protokols artikel 7, 9, 10, 11 og 13.B.Finansiel modydelse for sektorstøtte12.For den periode, der er omhandlet i denne protokols artikel 20, er Unionens samlede bidrag som sektorstøtte, jf. artikel 13, stk. 2, litra b), i fiskeriaftalen: 16500000 EUR. Den årlige fordeling af dette beløb fastsættes af Det Blandede Udvalg efter bestemmelserne i denne protokols artikel 8 og bilag II.13.Den finansielle modydelse, der er omhandlet i denne artikels stk. 1, tildeles i fællesskab af Mauretanien og Unionen efter bestemmelserne i denne protokols artikel 8 og bilag II.14.Unionens betaling af den finansielle modydelse som omhandlet i denne artikels stk. 12 foretages efter bestemmelserne i denne protokols artikel 8 og bilag II.15.De mauretanske myndighed meddeler hvert år Unionen oplysningerne om de bankkonti, der er omhandlet i artikel 8, stk. 12, senest tre måneder inden den planlagte betalingsdato.16.Den finansielle modydelse, der er omhandlet i stk. 1, opføres på statsbudgettet og er underlagt Mauretaniens regler og procedurer for forvaltning af de offentlige finanser. Den tager hensyn til principperne om forsvarlig økonomisk forvaltning, navnlig principperne om sparsommelighed, produktivitet og effektivitet, navnlig under overholdelse af principperne om gennemsigtighed, proportionalitet, ikkeforskelsbehandling og ligebehandling.17.De foranstaltninger og projekter, der finansieres med sektorstøtte, kan revideres af Europa-Kommissionen og Den Europæiske Revisionsret og være genstand for undersøgelser foretaget af Det Europæiske Kontor for Bekæmpelse af Svig.18.Denne artikels stk. 12 finder anvendelse med forbehold af denne protokols artikel 13, 14, 15, 21 og 23.ARTIKEL 6Overvågning af samlede tilladte fangstmængder og referencemængde1.TAC'erne (kategori 1, 2, 2a, 3, 6, 7 og 8) og referencemængder (kategori 4 og 5) er nærmere fastlagt i specifikationsbladene i bilag I. De fastsættes på grundlag af kalenderåret, dvs. fra 1. januar til 31. december. Hvis denne protokols første anvendelsesperiode og sidste anvendelsesperiode ikke svarer til et kalenderår, fastsættes TAC'erne pro rata temporis og under hensyn til udviklingen i fordelingen af fangster i årets løb for hver fiskerikategori.2.Med udtagelse af kategori 4 og 5 (tunkategorier) der er omfattet af referencemængder og specifikke bestemmelser, der gælder for TAC i kategori 6, må de samlede faktiske fangster, som tages af EU-fartøjerne i fiskerizonen, ikke overstige TAC. Hvis disse overskrides, vil bestemmelserne om fratrækning af kvoter, som gælder i henhold til EU-lovgivningen, blive bragt i anvendelse.3.Med henblik på stk. 2


text: garanterer Mauretanien og Unionen i fællesskab overvågningen af EU-fartøjers aktiviteter i fiskerizonen for at sikre en passende forvaltning af TAC'erne. Når denne overvågning pågår, underretter Mauretanien og Unionen hinanden om fangstniveauet for de EU-fartøjer, der befinder sig i fiskerizonen, når dette når op på 80 % af TAC'en i den pågældende fiskerikategori. Unionen underretter efterfølgende medlemsstaterne herom.4.Så snart fangstmængderne når op på 80 % af TAC'en, sikrer Mauretanien og Unionen daglig overvågning af EU-fartøjernes faktiske fangstmængder. Mauretanien og Unionen underretter hinanden, så snart den pågældende TAC er opfisket. Unionen underretter efterfølgende medlemsstaterne herom med henblik på et midlertidigt ophør med fiskeri.ARTIKEL 7Revision af fiskerimulighederne1.Uden at det berører denne artikels stk. 2, kan de fiskerimuligheder, der er omhandlet i denne protokols artikel 3, efter anmodning fra en af parterne revideres af Det Blandede Udvalg i overensstemmelse med artikel 14, stk. 3, litra a), i fiskeriaftalen og denne protokols artikel 11 efter fælles aftale og forudsat, at en sådan revision respekterer ressourcernes bæredygtighed i fiskerizonen. En sådan revision kan vedrøre antallet af EU-fartøjer, målarterne eller de kvoter, der er tildelt i henhold til denne protokols artikel 3 for hver kategori, tager hensyn til EU-fartøjernes faktiske aktiviteter i fiskerizonen og medfører en justering af den tilsvarende finansielle modydelse.2.I henhold til stk. 1 og senest seks måneder inden udgangen af denne protokols andet anvendelsesår foretager Det Blandede Udvalg en første evaluering af udnyttelsen af fiskerimuligheder for de EU-fartøjer, der fisker i fiskerizonen.3.Efter den revision, der er omhandlet i denne artikels stk. 1, må der dog ikke være en forøgelse af fiskerimulighederne, som fører til en forhøjelse, der er lig med eller højere end det dobbelte af den finansielle modydelse, som Unionen betaler, jf. artikel 5, stk. 1.ARTIKEL 8Sektorstøtte1.Den sektorstøtte, der er omhandlet i fiskeriaftalens artikel 13, stk. 2, litra c), og artikel 5, stk. 2, litra b), i denne protokol, bidrager til gennemførelsen af den sektorpolitik for fiskeriet, som Mauretanien har fastlagt.2.Denne sektorstøtte bidrager til udviklingen af et bæredygtigt fiskeri i Mauretanien, som er afkoblet fra EU-fartøjernes adgang til fiskerizonen. Den bidrager til gennemførelsen af nationale strategier for en bæredygtig udvikling af fiskerisektoren på den ene side og beskyttelse af miljøet, kystområder og beskyttede havområder på den anden side.3.Det Blandede Udvalg vedtager senest seks måneder efter datoen for anvendelsen af denne protokol et flerårigt sektorprogram samt detaljerede gennemførelsesbestemmelser herfor, navnlig:a)de årlige og flerårige retningslinjer for, hvordan den del af sektorstøtten skal anvendes i overensstemmelse med fiskeriaftalens artikel 13, stk. 5b)de årlige og flerårige mål, der skal nås for at opnå bæredygtigt fiskeri under hensyntagen til de prioriteter, som de mauretanske myndigheder har givet udtryk for inden for den nationale sektorpolitikc)de kriterier, rapporter og procedurer, herunder budgetmæssige og finansielle indikatorer og kontrol- og revisionsmetoder, der vil blive anvendt til evaluering af resultaterne på årsbasis.4.Enhver ændring af disse retningslinjer, mål og evalueringskriterier og -indikatorer skal godkendes af begge parter i Det Blandede Udvalg.5.De mauretanske myndigheder forelægger en årlig rapport, som skal gennemgås af Det Blandede Udvalg, om, hvor langt man er nået med de projekter, der


text: gennemføres inden for rammerne af sektorstøtten. Opbygningen af denne rapport er angivet i bilag II.6.Inden denne protokol udløber, forelægger de mauretanske myndigheder en endelig rapport om gennemførelsen af den sektorstøtte, der ydes i medfør af denne protokol.7.Om nødvendigt fører parterne fortsat tilsyn med gennemførelsen af sektorstøtten højst seks måneder efter denne protokols udløb, suspension eller opsigelse som omhandlet i denne protokol. Enhver aktion eller ethvert projekt, som på forhånd er godkendt af Det Blandede Udvalg, tages dog i betragtning med henblik på en eventuel forlængelse af sektorstøtten dertil for en yderligere periode på op til seks måneder.8.Sektorstøtten gennemføres med hjælp fra en koordineringsenhed, der har til opgave at følge op på beslutninger truffet af Det Blandede Udvalg, og hvis opgaver er anført i bilag II. Der kan fastlægges foranstaltninger til støtte for denne koordineringsenheds arbejde på grundlag af en afgørelse truffet af Det Blandede Udvalg, og de kan i givet fald finansieres med en bevilling, der afsættes specifikt til sektorstøtten.9.Sektorstøtten i stk. 1 er målrettet specifikke og i fællesskab fastlagte foranstaltninger og projekter. Den må ikke anvendes til at dække modtagernes driftsudgifter, bortset fra, hvor det er relevant, den bevilling, der er omhandlet i stk. 8, til foranstaltninger til støtte for koordineringsenheden.10.Parterne opstiller en plan for kommunikation og synliggørelse med henblik på fiskeriaftalen. Denne plan godkendes på det første møde i Det Blandede Udvalg.11.Den finansielle modydelse, der er omhandlet i fiskeriaftalens artikel 13, stk. 2, litra c), vedrørende sektorstøtte, udbetales:a)for det første år, senest to måneder efter Det Blandede Udvalgs godkendelse af den årlige og flerårige programmering, jf. protokollens artikel 8, stk. 3b)for de følgende år, senest to måneder efter Det Blandede Udvalgs godkendelse af det forløbne års resultater og den planlagte årlige programmering for det følgende regnskabsår.12.Midlerne til sektorstøtten indbetales af Unionen på en konto oprettet af Mauretaniens statskasse i Mauretaniens nationalbank, som straks overfører dem til den særlige konto, der er åbnet i Mauretaniens centralbanks bøger til fordel for ministeriet, og som udelukkende anvendes i form af sektorstøtte. Bankoplysningerne for denne konto meddeles af de mauretanske myndigheder til Unionen efter denne protokols midlertidige anvendelse.13.Udbetalingen af sektorstøtten i denne artikels stk. 1 sker i årlige rater, som overføres af Unionen. Afgørelsen om udbetaling af raternes træffes på grundlag af de gennemførelsesniveauer, der evalueres i Det Blandede Udvalg i overensstemmelse med artikel 7, stk. 2, og artikel 15, stk. 1, litra b), i fiskeriaftalen og med forbehold af forelæggelsen af den årlige statusrapport, der er omhandlet i nærværende artikels stk. 5, og afholdelsen af den årlige workshop, der er omhandlet i nærværende artikels stk. 14. De praktiske gennemførelsesvilkår fastlægges i overensstemmelse med denne artikels stk. 3 og 4 og bilag II. Disse praktiske gennemførelsesvilkår kan i givet fald præciseres eller revideres af Det Blandede Udvalg.14.Modtagerne af sektorstøtten indbydes af parterne en gang om året til at deltage i en workshop med henblik på præsentation og programplanlægning af de foranstaltninger, der finansieres med sektorstøtten.15.Med undtagelse af bevillingen i stk. 8, der er beregnet til foranstaltninger til støtte for koordineringsenhedens arbejde, kan


text: den sektorstøtte, der er omhandlet i stk. 1, først komme til udbetaling, når de beløb, som Unionen har udbetalt i form af sektorstøtte i 2015-2019, 2019-2020 og 2020-2021, er fuldt ud overført til den særlige konto, der er omhandlet i stk. 12, og deres fulde beløb er omfattet af finansielle forpligtelser i overensstemmelse med den gældende fælles programplanlægning.ARTIKEL 9Videnskabeligt samarbejde med henblik på et bæredygtigt fiskeri1.Parterne forpligter sig til at fremme ansvarligt fiskeri i fiskerizonen efter princippet om bæredygtig forvaltning af fiskeressourcerne og de marine økosystemer.2.I overensstemmelse med fiskeriaftalens artikel 3 og 8 forpligter parterne sig til regelmæssigt eller efter behov at afholde videnskabelige møder for på anmodning af Det Blandede Udvalg at undersøge videnskabelige spørgsmål og i givet fald den anslåede værdi af fangster ved første salg på landingsstedet eller bestemmelsesmarkederne.3.I protokollens anvendelsesperiode arbejder parterne sammen om at følge udviklingen i ressourcernes tilstand og i fiskeriet i fiskerizonen. Med henblik herpå holdes der mindst én gang om året møde i Den Uafhængige Fælles Videnskabelige Komité, skiftevis i Mauretanien og i Unionen.4.Den Uafhængige Fælles Videnskabelige Komité vedtager på sit første møde sin forretningsorden. Forretningsordenen skal godkendes af Det Blandede Udvalg.5.Som supplement til fiskeriaftalens artikel 8, stk. 1 og 3, kan deltagelsen i Den Uafhængige Fælles Videnskabelige Komité udvides til i det omfang, det er nødvendigt, at omfatte eksperter fra EU-medlemsstaternes og tredjelandes videnskabelige institutter samt observatører, repræsentanter for de interesserede parter eller for RFFO'er som f.eks. Komitéen for Fiskeriet i det Østlige Centrale Atlanterhav (CECAF).6.Den Uafhængige Fælles Videnskabelige Komités mandat omfatter bl.a. følgende aktiviteter:a)udarbejdelse af en videnskabelig årsrapport om de fiskerier, der er genstand for denne protokol, og om evalueringen af de relevante bestande. Ved udarbejdelsen af sin rapport medtager Den Uafhængige Fælles Videnskabelige Komité fuldt ud oplysninger om den mauretanske flådes aktiviteter og andre udenlandske flåders aktiviteter samt forvaltningsforanstaltninger og -planer vedtaget af Mauretanienb)beskrivelse af og forslag til Det Blandede Udvalg om gennemførelse af programmer eller foranstaltninger, som kan forbedre kendskabet til fiskeriets dynamik, ressourcernes tilstand og de marine økosystemers udviklingc)analyse af videnskabelige spørgsmål, der opstår i forbindelse med protokollens gennemførelse, og om nødvendigt efter høring af Det Blandede Udvalg, og udarbejdelse af en videnskabelig udtalelse efter en procedure, der er godkendt ved konsensus i Den Uafhængige Fælles Videnskabelige Komitéd)indsamling og analyse af data om indsatsen, fangsterne og afsætningen for hvert segment af de nationale fiskerflåder, Unionen og tredjelande, der fisker i fiskerizonen, om de ressourcer og det fiskeri, der er omfattet af denne protokole)udarbejdelse og tilrettelæggelse af gennemførelsen af de årlige undersøgelsestogter, herunder fælles videnskabelige togter, med henblik på fastlæggelse af de overskydende ressourcer, fiskeri- og udnyttelsesmuligheder, der vil sikre bevarelsen af ressourcerne og deres økosystemerf)afgivelse, på eget initiativ eller til efterkommelse af en anmodning fra Det Blandede Udvalg eller en af parterne, enhver form for videnskabelig udtalelse om de mål, strategier og forvaltningsforanstaltninger, der skønnes nødvendige for at sikre en bæredygtig udnyttelse af de bestande og det fiskeri, der er omfattet af denne protokolg)i givet fald forslag i Det Blandede Udvalg til et program for en revision


text: af fiskerimulighederne, jf. protokollens artikel 7.7.Med henblik på anvendelse af denne artikels stk. 2, 3 og 6 og som supplement til artikel 4, stk. 6, forelægger Mauretanien hvert år Den Uafhængige Fælles Videnskabelige Komité og Unionen detaljeret rapport, hvori der for hver fiskerikategori redegøres for antallet af fartøjer, der fører Mauretaniens flag, som har tilladelse til at fiske, de tilhørende tilladte fangstmængder, de faktiske fangstmængder samt alle relevante oplysninger vedrørende fiskeriforvaltningsforanstaltninger, som Mauretanien har vedtaget og gennemført.8.Tunfiskerfartøjerne følger alle henstillinger fra Den Internationale Kommission for Bevarelse af Tunfiskebestanden i Atlanterhavet (ICCAT).9.Senest seks måneder efter denne protokols anvendelsesdato vedtager Mauretanien en plan for bæredygtig forvaltning af fiskeriet efter små pelagiske arter, som gælder for alle flåder, der fisker i mauretanske farvande. Planen meddeles Unionen senest en måned før datoen for dens anvendelse. Den kan i givet fald vurderes af Den Uafhængige Fælles Videnskabelige Komité.ARTIKEL 10Videnskabeligt fiskeri, forsøgsfiskeri og nye fiskerimuligheder1.Videnskabeligt fiskeri1.1.Det Blandede Udvalg kan på grundlag af udtalelse fra Den Uafhængige Fælles Videnskabelige Komité give tilladelse til videnskabelige togter, der har til formål at indsamle data, tilvejebringe oplysninger om de biologiske ressourcer og økosystemernes tilstand, og hvortil der anvendes EU-fartøjer og/eller mauretanske fartøjer. Disse togter skal udføres under fælles ansvar af mauretanske og Unionens videnskabelige forskningsinstitutter.1.2.Metoderne med hensyn til materiel og befragtning for EU-fartøjer og/eller Mauretaniens fartøjer fastlægges af parterne i Det Blandede Udvalg for hvert af disse togter.1.3.Resultaterne af togterne anvendes til at forbedre evalueringen af bestandenes udvikling og muliggøre vedtagelse af passende forvaltningsforanstaltninger.1.4.Hvad angår kategori 8 (blæksprutte), kan resultaterne af det videnskabelige program og/eller den evaluering, der er foretaget i henhold til artikel 9, føre til en revision af fangstbegrænsningen og bevarelsesforanstaltningerne, som gælder for EU-fartøjer.2.Forsøgsfiskeri2.1.Hvis EU-fartøjerne ønsker at udføre fiskeri, som ikke er omhandlet i denne protokols artikel 3, holder parterne samråd i Det Blandede Udvalg med henblik på en eventuel tilladelse til sådanne nye fiskerier ved anvendelse af artikel 5, stk. 2, i fiskeriaftalen. I givet fald fastlægger Det Blandede Udvalg betingelserne for disse nye fiskerimuligheder og ændrer om nødvendigt denne protokol, bilag I og tillæggene i henhold til denne protokols artikel 7.2.2.Tilladelsen til udøvelse af fiskeri som omhandlet i stk. 2.1 gives under hensyn til den bedste videnskabelige rådgivning, som foreligger på national og regionalt niveau, og i givet fald på grundlag af resultaterne af de videnskabelige togter, som er valideret af Den Uafhængige Fælles Videnskabelige Komité.2.3.Efter afslutningen af det samråd, der er omhandlet i denne artikels stk. 2.1, kan Det Blandede Udvalg tillade forsøgsfiskeritogter i fiskerizonen for at afprøve den tekniske gennemførlighed og økonomiske rentabilitet af nye fiskerier. Med henblik herpå fastlægger komitéen i hvert enkelt tilfælde arterne, vilkårene og alle øvrige relevante parametre i overensstemmelse med kapitel XI i bilag I. Parterne gennemfører forsøgsfiskeriet i overensstemmelse med de betingelser, der er fastlagt af Den Uafhængige Fælles Videnskabelige Komité.ARTIKEL 11Det Blandede Udvalg1.Ud over de opgaver, der er pålagt Det Blandede Udvalg i henhold til artikel 14 i fiskeriaftalen, tillægges komitéen beslutningsbeføjelser med hensyn til godkendelse af ændringer af denne protokol med tilhørende bilag og tillæg


text: om:a)eventuelt at revidere fiskerimulighederne og dermed størrelsen af den tilsvarende finansielle modydelseb)de nærmere bestemmelser for sektorstøtten som anført i denne protokols artikel 8 og bilag IIc)betingelserne for EU-fiskerfartøjers fiskeri.2.I det tilfælde, der er omhandlet i stk. 1, litra a), justeres den finansielle modydelse forholdsmæssigt og pro rata temporis.3.Afgørelse om ændringer i denne protokol med tilhørende bilag og tillæg i overensstemmelse med denne artikels stk. 1 træffes af Det Blandede Udvalg. Denne afgørelse træder i kraft på den dato, hvor parterne giver hinanden notifikation om afslutningen af de procedurer, der er nødvendige for vedtagelsen af afgørelsen.4.Det Blandede Udvalg udøver sine beføjelser i overensstemmelse med aftalens mål og de relevante bestemmelser, som er vedtaget af de regionale fiskeriorganisationer (RFO'er).5.Første møde i Det Blandede Udvalg afholdes senest tre måneder efter denne protokols midlertidige anvendelse.ARTIKEL 12Samarbejde mellem økonomiske aktørerParterne opfordrer i overensstemmelse med gældende retsforskrifter og bestemmelser til at skabe kontakter mellem de økonomiske operatører og bidrager til deres samarbejde, herunder i sammenhæng med sektorstøtten i artikel 8 inden for følgende områder:a)udviklingen af frihandelszonen i Nouadhibou eller andre til formålet egnede områderb)udviklingen af beskyttede havområder (nationalparkerne Banc d'Arguin og Diawling)c)havneforvaltningd)udviklingen af fiskerisektorer med henblik på produktion til konsume)skibsbygning og skibsreparation og fremstilling af fangstmaterialer og fiskeredskaberf)udvikling af udvekslinger inden for faguddannelser med henblik på at forbedre videreuddannelse, navnlig inden for fiskerisektoren, forvaltning af fiskerier, akvakultur og indlandsfiskeri, skibsværfter, havovervågning og fiskerikontrolg)afsætning og markedsføring af fiskevarerh)akvakulturen og den blå økonomi.ARTIKEL 13Opsigelse som følge af ringe udnyttelse af fiskerimulighederneHvis det konstateres, at fiskerimulighederne kun udnyttes i ringe grad, kan Unionen skriftligt meddele Mauretanien sin hensigt om at opsige denne protokol. Opsigelsen træder i kraft fire måneder efter meddelelsen. Denne artikel kan tages i anvendelse, når der ikke er opnået enighed om omfanget af revisionen af fiskerimulighederne og justeringen af den finansielle modydelse i artikel 7.ARTIKEL 14SuspensionGennemførelsen af denne protokol kan suspenderes på initiativ af en af parterne i overensstemmelse med fiskeriaftalens artikel 21.ARTIKEL 15Suspension og revision af betalingen af den finansielle modydelse og sektorstøtten1.Den finansielle modydelse, jf. fiskeriaftalens artikel 13, kan revideres eller suspenderes, hvis et eller flere af følgende forhold foreligger:a)usædvanlige omstændigheder, bortset fra naturfænomener, gør det umuligt at fiske i fiskerizonenb)hvis der sker væsentlige ændringer i fastlæggelsen og gennemførelsen af den ene eller anden parts fiskeripolitik, som berører denne protokolc)hvis der indledes konsultationer i medfør af artikel 96 i partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstaterEFT L 317 af 15.12.2000, s. 3., som senest ændret, (Cotonouaftalen) eller den tilsvarende artikel i aftalen mellem Unionen og staterne i Afrika, Vestindien og Stillehavet (ACS-staterne), som skal afløse Cotonouaftalen, på datoen for dens midlertidige anvendelse eller dens ikrafttræden, vedrørende krænkelse af væsentlige og grundlæggende elementer i menneskerettighederne som fastsat i artikel 9 i Cotonouaftalen.2.Unionen kan helt eller delvis revidere eller suspendere betalingen af sektorstøtten i henhold til denne protokols artikel 8, hvis forholdene i nærværende artikels stk. 1, litra b) og c), påvises, hvis sektorstøtten ikke udnyttes


text: til formålet, eller hvis de opnåede resultater efter en evaluering foretaget af Det Blandede Udvalg ikke er i tråd med programplanlægningen.3.Betalingen af den finansielle modydelse i medfør af artikel 5 genoptages efter samråd og overenskomst mellem parterne, så snart den situation, der gik forud for begivenhederne omhandlet i nærværende artikels stk. 1, er bragt i orden, og/eller når resultaterne af den i nærværende artikels stk. 2 omhandlede gennemførelse af sektorstøtten berettiger det. Betalingen af sektorstøtten som omhandlet i artikel 8 stilles dog kun til rådighed indtil seks måneder efter denne protokols udløb.ARTIKEL 16Elektronisk udveksling af oplysninger1.Parterne sørger for indførelsen af systemer for elektronisk overvågning og udveksling af alle oplysninger og dokumenter, der vedrører den tekniske forvaltning af denne protokol vedrørende EU-fartøjernes aktiviteter, jf. bilag I.2.Den elektroniske udgave af et dokument anses under alle omstændigheder som sidestillet med papirudgaven.3.Mauretanien og Unionen underretter straks hinanden om enhver funktionsfejl i IT-systemerne. Oplysninger og dokumenter, der vedrører fiskeriaftalens gennemførelse, erstattes derefter automatisk af papirudgaver efter de nærmere bestemmelser i bilag I.ARTIKEL 17Fortrolighed1.Parterne forpligter sig til at sikre, at alle kommercielt følsomme og personlige oplysninger om EU-fartøjer og deres fiskeri, der indhentes inden for rammerne af fiskeriaftalen, herunder data indsamlet af observatører, behandles i overensstemmelse med principperne om fortrolighed og databeskyttelse.2.Oplysningerne anvendes af de kompetente myndigheder udelukkende til gennemførelsen af fiskeriaftalen og navnlig til forvaltnings- og forskningsformål og til overvågning af fiskerikontrol og fiskeriovervågning.3.For at sikre en forskriftsmæssig gennemførelse af denne protokol behandles forskellige kategorier af personoplysninger:a)identifikations- og kontaktoplysningerb)oplysninger om et fartøjs aktiviteter eller om et fartøj, dets position og bevægelser, dets fiskeriaktivitet eller en fiskerirelateret aktivitetc)oplysninger om fartøjsejere og -operatører (stilling eller rang), fartøjsførere og besætningsmedlemmerd)alle andre oplysninger, der vedrører fiskeriaftalens genstand.4.Personoplysninger må ikke opbevares længere end nødvendigt til det formål, hvortil de blev udvekslet, og opbevares i højst ti år, medmindre personoplysningerne er nødvendige for at muliggøre opfølgning af en overtrædelse, inspektion eller retslige eller administrative procedurer. I dette tilfælde kan personoplysninger opbevares i 20 år. Hvis personoplysningerne opbevares i en længere periode, skal de anonymiseres.5.Parterne sikrer, at kun aggregerede data vedrørende fiskeri i fiskerizonen gøres offentligt tilgængelige.6.Europa-Kommissionen eller flagmedlemsstaten, for så vidt angår Unionen, og Mauretaniens ministerium er de myndigheder, der er ansvarlige for behandlingen af oplysningerne.7.Det Blandede Udvalg kan fastsætte passende beskyttelsesforanstaltninger og retsmidler.ARTIKEL 18Manglende overholdelse af bestemmelserne og forpligtelserne i denne protokolI henhold til denne protokol og den mauretanske lovgivning gældende for fiskerizonen forbeholder Mauretaniens myndigheder sig ret til at anvende de sanktioner, der er foreskrevet i bilag I i tilfælde af misligholdelse af bestemmelserne i denne protokol og af de forpligtelser, der følger af dens anvendelse.ARTIKEL 19Midlertidig anvendelseDenne protokol kan anvendes midlertidigt efter fælles overenskomst meddelt ved udveksling af notifikationer mellem parterne fra den dato, hvor Rådet for Den Europæiske Union har givet bemyndigelse til, at aftalen kan undertegnes.ARTIKEL 20AnvendelsesperiodeUanset fiskeriaftalens artikel 19 finder denne protokol anvendelse i en periode på fem år fra dens ikrafttrædelsesdato eller i givet fald datoen for dens midlertidige anvendelse.ARTIKEL 21OpsigelseDenne protokol kan opsiges på initiativ af en af parterne i overensstemmelse med fiskeriaftalens


text:
artikel 22.ARTIKEL 22IkrafttrædenDenne protokol træder i kraft på den dato, hvor parterne giver hinanden notifikation om afslutningen af de procedurer, der er nødvendige i så henseende.ARTIKEL 23RevisionDenne protokol kan revideres på initiativ af en af parterne i overensstemmelse med fiskeriaftalens artikel 23.
 (1) EFT L 317 af 15.12.2000, s. 3.
 (2) EUT L 343 af 8.12.2006, s. 4.
 PROTOKOL TIL GENNEMFØRELSE AF PARTNERSKABSAFTALEN OM BÆREDYGTIGT FISKERI MELLEM DEN EUROPÆISKE UNION OG DEN ISLAMISKE REPUBLIK MAURETANIEN
 ARTIKEL 1
 Definitioner
 I denne protokol finder de definitioner, der er anført i artikel 1 i fiskeriaftalen, anvendelse, med undtagelse af ændringerne i denne artikel og med følgende tilføjelser:
 1)
 »fiskeriaftale«: partnerskabsaftalen om bæredygtigt fiskeri mellem den Europæiske Union og Den Islamiske Republik Mauretanien
 2)
 »protokol« eller »denne protokol«: den foreliggende protokol til gennemførelse af fiskeriaftalen, dens bilag og tillæg
 3)
 »landing«: losning af enhver mængde fiskevarer fra et fiskerfartøj til land
 4)
 »omladning«: overførsel af en del af eller alle fiskevarer om bord på et fiskerfartøj til et andet fartøj
 5)
 »observatør«: enhver person, der er bemyndiget af en national myndighed, i overensstemmelse med bilag I, til at observere fiskeri med videnskabelige formål
 6)
 »fiskerilicens«: en administrativ tilladelse, som ministeriet udsteder til rederen mod betaling af afgifter, og som giver rederen ret til at fiske i forvaltningszonen i den periode, som licensen er udstedt for
 7)
 »fiskerimuligheder«: en fastsat ret til at fiske, udtrykt i fangster og/eller fiskeriindsats
 8)
 »operatør«: en fysisk eller juridisk person, der driver eller ejer en virksomhed, som udfører aktiviteter på ethvert trin i produktions-, forarbejdnings-, afsætnings-, distributions- og detailkæderne for fiskevarer og akvakulturprodukter
 9)
 »delegation«: Den Europæiske Unions delegation i Mauretanien
 10)
 »ministeriet«: Ministeriet for fiskeri og maritim økonomi
 11)
 »repræsentant«: som defineret i artikel 538 i Den Islamiske Republik Mauretaniens kodeks for handelsskibe.
 ARTIKEL 2
 Formål
 Formålet med denne protokol er at gennemføre bestemmelserne i fiskeriaftalen, navnlig ved at opstille betingelserne for EU-fiskerfartøjernes adgang til fiskerizonen som fastlagt i fiskeriaftalens artikel 1, litra h), samt gennemførelsesbestemmelserne for partnerskabet om bæredygtigt fiskeri.
 ARTIKEL 3
 Fiskerimuligheder
 1. Fra datoen for denne protokols anvendelse og for den i artikel 20 fastlagte periode fastsættes fiskerimulighederne i henhold til fiskeriaftalens artikel 5 som anført i tabellen nedenfor i bilaget til denne protokol og på de betingelser, der er fastsat i specifikationsbladene i bilag I.
 Oversigt over fiskerikategorier
 Fiskerikategorier
 Samlet tilladt fangstmængde og referencemængde
 1
 Fartøjer, som fisker krebsdyr, med undtagelse af languster og krabber
 5 000 ton
 2
 Trawlere (uden fryseanlæg) og langlinefartøjer med bundline til fiskeri efter senegalesisk kulmule
 6 000 ton
 2a
 Trawlere (med fryseanlæg), som fisker efter senegalesisk kulmule
 Senegalesisk kulmule: 3 500 ton
 Europæisk loligo: 1 450 ton
 Sepiablæksprutte: 600 ton
 3
 Fartøjer, som fisker andre demersale arter end senegalesisk kulmule, med andre redskaber end trawl
 3 000 ton
 4
 Notfartøjer til tunfiskeri
 14 000 ton
 (referencemængde)
 5
 Stangfiskerfartøjer til tunfiskeri og langlinefartøjer med flydeline
 7 000 ton
 (referencemængde)
 6
 Frysetrawlere til pelagisk fiskeri
 225 000 ton (*1)
 7
 Fartøjer uden fryseanlæg til pelagisk fiskeri
 15 000 ton (*2)


text:
8
 Blæksprutte
 [pm] ton
 På grundlag af den foreliggende videnskabelige rådgivning fastsætter parterne i fællesskab inden for rammerne af Det Blandede Udvalg tildeling af fiskerimuligheder for frysetrawlere, som fisker efter demersale arter for hvilke det er fastslået, at der er ressourcer i overskud.
 2. Denne artikels stk. 1 finder anvendelse med forbehold af denne protokols artikel 7, 10 og 23.
 3. I henhold til fiskeriaftalens artikel 5 må EU-fartøjer kun fiske i fiskerizonen, hvis de er i besiddelse af en fiskeritilladelse i form af en fiskerilicens, der er udstedt i henhold til denne protokol og efter de nærmere bestemmelser i bilag I og tillæggene.
 ARTIKEL 4
 Samlet fiskeriindsats i de mauretanske farvande og gennemsigtighed
 1. Udenlandske flåder tildeles adgang til fiskeressourcerne i Mauretaniens fiskerizoner i det omfang, der er ressourcer i overskud, jf. artikel 62 i De Forenede Nationers havretskonvention (UNCLOS) (1), efter at der er taget hensyn til den mauretanske flådes fangstkapacitet.
 2. Efter at have hørt det organ, der har ansvaret for at udføre havforskning i Mauretanien, og de relevante RFFO'er, fastsætter Mauretanien i henhold til den mauretanske lovgivning for hvert fiskeri målene for forvaltning og bæredygtig udnyttelse og de samlede tilladte fangstmængder.
 3. Ved denne protokol sikres EU-fartøjer prioriteret adgang til de overskydende ressourcer, der er til rådighed i fiskerizonen. De fiskerimuligheder, der tildeles EU-fartøjer, jf. denne protokols artikel 3, tages fra det disponible overskud, før der tildeles fiskerimuligheder til andre tredjelandsflåder med tilladelse til at fiske i fiskerizonen.
 4. Samtlige tekniske bevarelses-, regulerings- og forvaltningsforanstaltninger for ressourcerne og de finansielle betingelser, gebyrer, finansielle bidrag fra det offentliges side og andre rettigheder, der er en forudsætning for at få udstedt fiskeritilladelser, og som er fastsat for hvert fiskeri i bilag I til denne protokol, gælder for alle industrielle tredjelandsflåder, der fisker i Mauretaniens fiskerizone på samme tekniske betingelser som dem, der vedrører EU-fartøjerne.
 5. Mauretanien forpligter sig til at offentliggøre alle offentlige eller private aftaler, der giver fremmede fartøjer adgang til sin eksklusive økonomiske zone, herunder:
 a)
 stater eller andre enheder, der deltager i aftalen
 b)
 den eller de perioder, som aftalen gælder for
 c)
 antallet af tilladte fartøjer og fiskeredskaber
 d)
 de arter eller bestande, som det er tilladt at fiske, herunder alle gældende fangstbegrænsninger
 e)
 de krævede rapporterings-, tilsyns-, kontrol- og overvågningsforanstaltninger
 f)
 en kopi af den skriftlige aftale.
 6. Med henblik på anvendelse af denne artikels stk. 4 og 5 meddeler Mauretanien hvert år Unionen en detaljeret beretning, hvori der for hver fiskerikategori redegøres for antallet af fiskeritilladelser, som er udstedt til fartøjer, der sejler under tredjelandes flag, de relevante tilladte fangstmængder, de faktiske fangstmængder samt finansielle og tekniske betingelser, der gælder for disse fartøjers adgang til fiskerizonen. Denne beretning gennemgås af Det Blandede Udvalg og stilles til rådighed for Den Uafhængige Fælles Videnskabelige Komité, jf. artikel 9.
 7. Modellen til den beretning, der er omhandlet i denne artikels stk. 6, er indeholdt i bilag III.
 ARTIKEL 5
 Finansiel modydelse
 A. Finansiel modydelse for adgang
 1. For den i artikel 20 nævnte periode fastsættes


text:
den årlige finansielle modydelse for adgang, jf. fiskeriaftalens artikel 13, litra a), til 57 500 000 EUR pr. år, jf. dog nærværende artikels stk. 4 og 6 og med forbehold af nærværende artikels stk. 10.
 2. For denne protokols første anvendelsesår betaler Unionen den finansielle modydelse for adgangen i to rater:
 a)
 et beløb på 50 000 000 EUR betales senest 90 dage efter den dato, fra hvilken denne protokol finder midlertidig anvendelse
 b)
 et beløb på 7 500 000 EUR betales senest tres dage efter Det Blandede Udvalgs validering forvaltningsplanen for små pelagiske arter i fiskerizonen, jf. artikel 9, stk. 9.
 3. For det andet gennemførelsesår betaler Unionen den finansielle modydelse i stk. 1 senest på årsdagen for denne protokols første anvendelsesdato.
 4. Fra denne protokols tredje anvendelsesår fastsættes den finansielle modydelse for adgang efter proceduren i artikel 7.
 5. Den finansielle modydelse for adgang som fastsat i overensstemmelse med stk. 4 betales fuldt ud senest på årsdagen for denne protokols første anvendelsesdato for de følgende år.
 6. For fiskerikategori 4 og 5 (fartøjer til tunfiskeri) gælder det, at hvis EU-tunfiskerfartøjernes fangster i fiskerizonen overstiger den referencemængde, der er fastsat for hver af disse kategorier i tillæg 2, betaler Unionen ud over den finansielle modydelse, der er omhandlet i stk. 1-3, et beløb på 45 EUR for hver ton yderligere fangst, uden at dette berører størrelsen af den afgift, som rederne skal betale som anført i de tilhørende specifikationsblade. Det beløb, som betales af Unionen for overskridelsen, må dog ikke overstige et beløb svarende til det dobbelte af den pågældende referencemængde. Hvis EU-fartøjers fangster overstiger det dobbelte af den pågældende referencemængde, betales det skyldige beløb for den yderligere mængde det efterfølgende år.
 7. De afgifter, som skal betales af rederne, er fastsat i bilag I og i specifikationsbladene i tillæg 2. De betales af rederne i overensstemmelse med bilag I og tillæg 2.
 8. Den finansielle modydelse for adgang, der er omhandlet i stk. 1-7, indbetales til Mauretaniens statskasse. Den opføres på statsbudgettet og er underlagt mauretanske regler og procedurer for forvaltning af offentlige finanser.
 9. De mauretanske myndigheder meddeler hvert år Unionen oplysningerne om de bankkonti, der er omhandlet i stk. 7, senest tre måneder inden den planlagte betalingsdato.
 10. De mauretanske myndigheder er eneansvarlige for anvendelsen af den finansielle modydelse, der er omhandlet i stk. 1-7.
 11. Denne artikel finder anvendelse med forbehold af denne protokols artikel 7, 9, 10, 11 og 13.
 B. Finansiel modydelse for sektorstøtte
 12. For den periode, der er omhandlet i denne protokols artikel 20, er Unionens samlede bidrag som sektorstøtte, jf. artikel 13, stk. 2, litra b), i fiskeriaftalen: 16 500 000 EUR. Den årlige fordeling af dette beløb fastsættes af Det Blandede Udvalg efter bestemmelserne i denne protokols artikel 8 og bilag II.
 13. Den finansielle modydelse, der er omhandlet i denne artikels stk. 1, tildeles i fællesskab af Mauretanien og Unionen efter bestemmelserne i denne protokols artikel 8 og bilag II.
 14. Unionens betaling af den finansielle modydelse som